Oinaztarren aztarnak bistan - Gorbeialdea - Alea.eus\nOinaztarren aztarnak bistan\nEstitxu Ugarte Lz. de Arkaute 2020-05-09 10:00\nMaurgako Berastegi jauregia. GARTXOAK\nXIV. eta XV. mendeen artean jazo ziren bandokideen borrokan Maurgako eta inguruko jauntxoek oinaztarren alde egin zuten; boterea erakusteko jauregi ederrak eta dorretxeak eraiki zituzten bertan.\nMaurga da, ezbairik gabe, Zigoitiko ondare historikoaz gozatzeko orduan interesik gehien duen herrietako bat, batik bat, bere oinetxeek heraldikaren arloan erakusten duten aberastasunagatik. XIV. eta XV. mendeetan eraiki ziren bertan dorretxeak, ganboatarren eta oinaztarren bandoen arteko borroken ondorioz. Ganboatarrek Legution eraiki zituzten oinetxeei aurre egiteko asmoz, Maurgan oinaztarren bandoko hainbat jauntxo kokatu ziren.\nHalaber, historia luzea du herriak, eta Erdi Aroko hainbat gertakizunetan paper garrantzitsua izan zuen Gipuzkoa (Leintz Gatzaga) eta Bizkaia (Urduña) lotzen zituen ibilbide handienetako batean zegoelako, Araba (Zigoitia eta Zuia) zeharkatuz.\nBi dorretxe desagerturik\nLau dorretxe izatera iritsi zen Maurga, baina horietako bi desagerturik daude. Elexaldeko dorreak pertsonaia ospetsuei aterpe eman zion. Cadizko katedraleko artxidiakono Bernardo Ortiz de Zarate da horietako bat. Apaiz hau euskal merkatari guztien erreferentzia bilakatu zen XVIII. mendean, eta diru asko irabazi zuen Andaluzian egin zituen negozioetan. Alta, maiz bidaiatzen zuen Cadiztik Maurgara, eta bertan zituen lurrak eta ondasunak handitu zituen, herritarren lepotik. Gaur egun, Elexaldeko dorretxearen aztarnak soilik geratzen dira, elizaren albo batean. Bestalde, Iturrizarren leinuko dorretxearen aztarna bakarra geratzen da; herriko garbitegiko horman dagoen armarria, hain zuzen.\nMaurgan jaio zen Prudencio Maria de Berastegi Arabako errejidore nagusia\nOraindik zutik dirauten eraikinetatik aipagarriena Hurtado de Mendoza leinuaren dorretxea da. XV. eta XVI. mendeen artekoa da, eta Espainiako Gorteetan goi-kargu izandako pertsonaia ospetsuen sorlekua da. Bertan jaio ziren, adibidez, Juan Hurtado de Mendoza, Felipe IV.aren garaian gobernuko idazkaria izan zena, eta Diego Hurtado de Mendoza, Saboiako dukearen teniente-jenerala.\nMaurgak izan zuen boterea Tourseko San Martini eskainitako elizak ere erakusten du; egitura gotikoa eta akabera barrokoa ditu parrokiak, eta barrualdean erretaula nagusi churrigeresko bat eta berastegitarren leinukoen kapera.\nLeinu honek 1700. urtean eskualde osoko eraikinik garrantzitsuenetako bat eraiki zuen, Maurgan. Berastegitarren etxe-jauregiak hiribilduaren babes funtzioa jokatu zuen. Egun, armarri zeremoniatsu bat erakusten duen fatxada klasizista ikusgarria du. Jauregi eder honetan jaio zen Prudencio Maria de Berastegi, XIX. mendearen hasieran, 1778. urtean hain zuzen, Arabako errejidore nagusi eta diputatu hautatu zuten Berastegi. 1793. urtean, berriz, Frantziaren eta Espainiaren arteko gerra hasi zenean, Berastegik probintzia babesteko ardura hartu zuen. Frantsesek Gipuzkoa eta Bizkaia hartu ondoren, Berastegi eta Arabako Diputazioko karguak Gaztelan eta Burgosen babestu ziren. Gerra amaituta, foruen alde egin zuen Berastegik, Karlos IV. aren erasoen aurrean.\nHerriko gainerako lekuetan ere zenbait oinetxe geratzen dira, eta guztiek dute harrian landuta familiaren armarria.\nMaurgatik Markinara hurbildu gaitezke, Erdi Aroan hainbat borroken sorlekua izan zen herri txikira, eta bertan Sagasti dorretxea ezagutzeko parada izango dugu. Zigoitira itzulita, Letonan, Lopez de Letonaren jauregira (Argatxaga) hurbilduko gara, ibilaldi atsegin batean.\nBiztanleak: 77 biztanle, Eustaten 2019ko estatistikaren arabera.\nBitxikeriak: Maurga eta Olano artean Mairubide izeneko bidexka dago; euskal mitologiaren erreferentzia argia.


Zornotzako jipoiarekin ustez zerikusia duen beste adingabe bat atxilotu dute Barakaldon\nGuztira, hamabi pertsona atxilotu dituzte dagoeneko, horietako sei adingabeak. Ikerketak irekita jarraitzen du.\nErtzaintzaren auto bat. Irudia: EiTB Media\nZornotzan (Bizkaia) izandako jipoiarekin erlazionatutako beste bi lagun atxilotu dituzte astearte honetan: bata Bilbon atxilotu dute, eta 18 urteko gazte bat da; bestea, adingabe bat, Barakaldon atxilotu dute. Guztira, hamabi pertsona atxilotu dituzte dagoeneko, horietako sei adingabeak, Eusko Jaurlaritzako Segurtasun Sailak baieztatu duenez. Ikerketak irekita jarraitzen du.\nBarakaldon atxilotutako adingabea Fiskaltzaren esku jarri dute; asteazkenean ere egoera horretan bertan izango da.\nIgandean, Guardia Zibilak 18 urteko gizonezko bat atxilotu zuen Medina de Pomarren (Burgos), uztailaren 25ean Zornotzan mutil bati egindako eraso basatian parte hartu izana egotzita. Ertzaintzaren esku utzi zuten astelehen arratsalderako, eta Durangoko epaitegira eraman zuten. Epaileak Basauriko espetxera bidali zuen.\nAzaldu dutenaren arabera, espetxeratua Koala Anaiak talde oldarkorraren kideetako bat da. Talde horrek jipoitu zuen Lemoako 23 urteko mutila, eta biktima oso larri dago ordutik Gurutzetako Ospitalean (Barakaldo).\nAurretik, Ertaintzak beste 9 pertsona atxilotu ditu, 5 adin txikiko tartean. Adingabeak Fiskaltzaren esku utzi dituzte, eta adin nagusikoetako hiru kartzelan sartu dituzte, eta laugarrena aske utzi dute, astelehenero epaitegian agertzeko betebeharrarekin.


Ezker Anitza-IU eta PCE-EPK alderdiek III. Errepublika eraikitzeko deia egin zuten domekan Untzagan - etakitto.eus\nEzker Anitza-IU eta PCE-EPK alderdiek III. Errepublika eraikitzeko deia egin zuten domekan Untzagan\nDomekan ospatu zuten Ezker Anitza-IUk eta PCE-EPK-k II. Errepublikaren 90. urteurrena Eibarren, Untzagan egindako ekitaldian. Udaletxeko plazan bandera errepublikarra igo eta Isabel Salud Ezker Anitza-IUko koordinatzaileak eta Jon Hernandez PCE-EPK-ko idazkari eta legebiltzarkideak egin zuten berba. 1931ko apirilaren 14an Espainian II. Errepublika aldarrikatzera eraman zituen prozesu historikoa gogora ekartzearekin batera, demokraziarentzat “balio handiko aurrerapausoa” izan zela azpimarratu eta III. Errepublika eraikitzeko deia egin zuten. Bideo honetan ikus dezakezue ekitaldia.\n« Klub Deportibokoek antolatutako Udaberriko Euskal Jaiak mendia, musika eta dantzak uztartu zituen atzo Arraten EH Bilduren arabera, Hiri Antolamendurako Plan Orokorraren diagnostikoaren datuak “kezkagarriak” dira »


Seme-alabek etxetik alde egitea: "Habia hutsa", sindromea eta aukera | Aldizkaria | EROSKI CONSUMER\nSeme-alabek etxetik alde egitea: "Habia hutsa", sindromea eta aukera\nOraingoan jorratuko dugun gaiak, "seme-alabek pertsona gisa aurrera egin eta etorkizun ona izan dezaten lortzea" bizitzaren zergati nagusi bihurtu duten gurasoei eragiten die batez ere\nHabia hutsaren sindromeaz ari gara, zenbait gurasori (batez ere zenbait amari) seme-alabek independentziaren eta etorkizunaren bila abiatzeko etxea uzten dutenean aurrez-aurre irekitzen zaien ausentziaren zulo ilunaz; gazteek beste familia bat sortzen dute, gurasoen begirada (batzuetan zorrotz eta posesiboegia) urruti dela.\nEtxetik alde egitea bizilegea da eta guztiok, guraso eta seme-alabok, badakigu noizbait iritsiko dela. Hala ere, zenbait amak psikologoaren kontsultara joan behar izaten dute, hauen bizitzaren ardatzak, seme-alabek eta beren arazo amaigabeek, etxetik alde egin eta bizipen, interes eta bizi-pozik gabe uzten dituztenean sortzen zaien emozio krisiari aurre egin nahian. Ez zuten ikasi bizitzaz gozatzen, berez zoriontsu izaten, beren buruari arreta jartzen, dibertitzen, aisialdirako denbora hartu eta denbora hori atseginez hartzen. Amarengandik ikasitako sakrifizio-izpirituaren eraginez, guztiz aserik sentitzen ziren etxeko lanak egin, familiaren gestioa eraman, senarrari lagundu, seme-alabak hezi, edozein unetan aholkua eman eta animatu eta betez ere, unerik kritikoenetan inolako ordainik gabe haiei laguntzearekin. Gizarteak izendaturiko funtzioa betetzen zuten eta onarturik zuten munduko beren eginkizuna subsidiarioa zela eta sekula ez nagusia. Seguru asko etxekoandre horietako askok behin baino gehiagotan egingo zuen gogoeta gai horri buruz, eta ohartuko ziren bizimodu horrek ez zituela guztiz "betetzen", baina aurrera egingo zuten: "gauza gehiegi dago egiteko neure buruari begira egoteko" esango zioten beren buruari. Eta orain, senarra ia erretiraturik dagoenean, seme-alabak arazoak (egunerokoenak behintzat) hartuta beste norabait alde egiten dutenean, denbora librea agertzen da, ugari agertu ere eta etxekoandre fin horietako batzuek aurkikuntza beldurgarria egiten dute, beharbada noizbait sumatu baina sekula bere buruari aitortu ez diotena: ez dakite denbora librea erabiltzen eta, okerrago dena, ez ditu ezerk asetzen eta motibatzen goizero ilusioz edo, gutxienez, gauzak egiteko gogoz jaikitzeko adina. Dagoeneko ez dira garrantzitsu edo -eurentzat gauza bera dena- balioko sentitzen. Eta hamarkada luzeetan zehar besteen zerbitzuan eta beren interesak albora utzita bizi izan diren ama horientzat erronka handia da egoera berria; eta sarritan ez dute izaten horri aurre egiteko behar den indarra eta animo-egoera.\nFamilia, oso izaki bizia\nFamilia edozein bizidun bezalakoa da: dinamikoa eta aldakorra. Eta gizabanakoa bezala, hainbat garai izaten du bere bilakaeran zehar. Familiaren bilakaera-ziklo eta bizitza-aldiez hitz egin ohi da ("Intervención familiar", K. Eia Asen eta Peter Tomson. Paidós argit., 1.997). Familiak aldian behingo krisi horiek zergatik jasaten dituen ulertzeko, ezinbestekoa da ziklo horien berri izatea, normalak eta ekidin ezinak baitira. Gurasoek bizi izaten dituzten une erabakigarri horietako bat, zentzu eta esanahia dituena, seme-alaben emantzipazioarena da, hain zuzen: guraso askorentzat garai berria eta oso berezia izaten da; hasiera batean seme-alaben falta, hutsunea eta bakardadea sumatzen dira eta gisa honetako esaldiak sortzen dira: "ezohiko isiltasuna dago", "etxea hutsik dago" eta zuzenekoena, "zerbait falta da". Seme-alabak falta dira, jakina. Hanka egin dute, lurralde berria markatu eta "hegan doaz". Habia huts edo uzkurduraren garai horretan familia urritu egiten da eta gurasoak bakarrik geratzen dira berriro, garai batean bezala, baina beste era bateko harremanarekin: bizi izandako esperientziak eta denbora ez dira alferrik pasa. Neke fisikoa eta burukoa, sexu aldetik egokitu ezina, depresioa, laneko estresa, eta alkohol eta nikotinarekiko menpekotasuna dira guraso askok seme-alabarik etxean ez izatearen ondorioz izan ditzaketen arriskuetako batzuk.\nAita-amei eragiten die, baina biek ez dute modu berean bizi izaten seme-alabek alde egitea. "Talka" horrek eragin handiagoa izaten du beti amarengan eta bereziki etxetik kanpo lanik egin ez duen etxekoandrea bada. Elkarbizitzako ordu asko dira eta seme-alaben inguruan eta beren bilakaera-garai, ordutegi eta beharrizan, egoera emozional, arrakasta eta porroten inguruan eraikita. Gainera, seme-alabek etxetik irtetea ez da errekonozimendu kontua bakarrik (dagoeneko ez da "haurra" edo "nire txikia"), baita haurrak pertsona heldu eta desberdin bihurtu izana emozionalki onartzea, emantzipazioarekin zilbor-hestea behin betiko hautsi dutela ulertzea, izaki autonomo gisa bizi izateko eskubidea eta gogoa asetzeko. Seme-alabek alde egiteak sortzen duen hutsune fisiko eta emozionalaren aurrean, bere bizitza berregituratu eta antolatzeko ardatz berriren bat bilatu behar du amak. Eta, jakina, amatasuna oso ikuspegi ezberdinetik bereganatu.\nBesteak beste, uste baino lehen amona bihurtuko delako. Bakardadean eta adore gabezian ez erortzeko, erantzun praktiko eta positiboak eskatzen ditu etapa berri honek. Etxetik alde egiteak berez krisia sortzen badu, alde egiteko duten zergatiaren eragina ere ezin da ahaztu: harreman onaren oroitzapena ala elkarbizitza nekezaren ondoriozko irteeraren gazi-gozoa geratzen den. Dena dela, eta gorabehera horiek guztiek ere gurasoek seme-alaben aldegitea ulertzeko eran eragina duen arren, une horrek (dagoeneko etxean seme-alabarik ez dagoen uneak) aldaketa markatzen du familia osoaren bizitzan. Zenbaitetan, egoera delikatu horrek arazo larriago bat azaleratu ohi du: aita-amen arteko harreman ezegonkorra, gatazkatsua, finkatu gabea edo harremanik eza, seme-alaben bizipenenganako arretak une horretara arte estali eta ezkutatu duena. Eta horrela, etxetik joaten direnean, bakarrik aurkitzen dira berriro senarra eta emaztea. Beren arazoekin. Baina, dena esan behar bada, bikoteko harreman orekatu batean, "habia hutsa" noiz iritsiko zain izaten da hainbat guraso, askatasun handiagoko garaia iragartzen duelako eta albora utzitako zaletasunei berriz ekin edo helburu berriak markatzeko aukera izaten delako. Bikote askorentzat askapen garaia izaten da, batez ere seme-alabek etxetik alde egiteko denbora asko behar izan badute, ohitura eta interesetan belaunaldien artean izaten den ezberdintasunak haserrealdiak edo, gutxienez, harmonia gutxiko elkarbizitza eragiten baitu.\nGurasoek beren ezkon-bizitzaren ebaluazioa egiteko une egokia izaten da, "habia hutsa" bete eta ezkontidearekin eta etxetik alde egin duten seme-alabekin beste era bateko harremana, pertsona helduen artekoa, garatzeko momentua.\nZiklo aldaketa guztietan bezala, zailtasunak sortzen ditu, bide horretan egokitzapen eta moldaketako mekanismo berriak eratu beharra baitago. Baina izan gaitezen errealistak: garai berri horretako arrakasta edo porrotean eragin zuzena izango du aurrekoetan gertatutakoak. Virginia Satir-ek "ikaskuntzako zerrenda" bat proposatzen du, bizitzako ziklo bakoitza arrakastaz burutzeko ezinbesteko den gaitasun pertsonalari buruz. Hona hemen zerrenda:\nDesberdintzea: "zu" eta "ni" bereiztea.\nHarremanak: nork bere buruarekin eta besteekin harremanak izaten jakitea.\nAutonomia: nor bere buruaren jabe izan eta besteengandik ezberdina izatea.\nAutoestimua: balio pertsonalaren sentimendua.\nBoterea: nork bere indarra jokabidean hasi eta zuzentzeko erabiltzea.\nProduktibitatea: gaitasuna adieraztea.\nMaitatzeko gaitasuna: errukiorra izan, besteak onartu eta maitasuna eman eta jasotzea.\nBete dezakegun habia\nSeme-alabek etxetik alde egiteak sortzen duen penak ezkutatu egiten ditu garai honetan gurasoek bizi ohi dituzten bestelako sentimendu baikorrak. Hona hemen garai berri honi adorez eta baikor ekiteko hainbat iradokizun:\nUler dezagun "habia hutsak" eguneroko bizitzan seme-alabak geurekin ez izatea esan nahi duela, baina baita lekua gurasoentzat bakarrik eta bete-betean biontzat izatea ere.\nSeme-alabak joan dira eta ez da gehiago sortuko, baina... biziberrituriko bikote baten sormenak eta indarrak bestelako fruituak eman ditzake, seme-alabak bezain atsegingarriak edo atseginagoak.\nBila dezagun bikote-kidearekin berriro aurkitzea, eta biontzako zainketa, elkarrizketa eta maitasun- eta sexu-harreman atsegingarriz bete harremana.\nMinaren aurrean, izan gaitezen egiazale: galeraren dolua naturaltasunez bizi behar da. Adieraz ditzagun hitzez eta isiltasun eta disimulu kaltegarririk gabe mina, bakardadea eta ibilbide berriaren aurrean dugun beldurra.\nIkus ditzagun gertatu berri zaigunaren eta aurrean dugun garai berriaren alderdi onak.\nOrain beste aukera batzuetarako espazio irekiak ditugu. Berreskura ditzagun albora lagatako zaletasunak eta, gogorik izanez gero, ekin zaletasun eta gustu berriei.\nBereiz ditzagun garai honetan gertatzen zaiguna eta aldi berean sor daitekeen beste zerbaiten sintomak: menopausia, erretiroa, heriotzari beldurra... Gauza bakoitzari berea.\nBerrantola dezagun denbora eta egunero ordu batzuk eskaini ariketa fisikoari, irteera eta bestelako entretenimenduei.\nDenbora libre gehiago dugu: elkar gaitezen adiskideekin, bestelako kontuei (batez ere seme-alabei) arreta handiagoa jarri beharra izan dugulako albora utzita izango ditugu eta.\nIlusioa, barrea, umore ona lagun izan ditzagula habia osagabe horretan, oraindik ere zutik eta bizi-bizirik baitago, geuk ematen diogun bizitasun guztiarekin.


Prostituzioaren inguruko mintegia egingo dute bihar herrira egokitutako edukiekin - Azpeitia - uztarria.eus\nProstituzioaren inguruko mintegia egingo dute bihar herrira egokitutako edukiekin\nUrola Kostako Hitza 2009-11-13 09:11\nEmakumearen kontrako indarkeriari aurre egiteko ekitaldien baitan antolatu du mintegia Parekidetasun Sailak\nNinguna mujer nace para puta liburua oinarri hartuta zuzenduko du Maria Galindok saioa\nEmakumeen Kontrako Indarkeriaren Aurkako Eguna izango da hilaren 25ean. Egun horren bueltan hainbat ekitaldi antolatu du aste honetarako Udaleko Parekidetasun Sailak, emakumeen aurkako indarkeriaren kontrako kontzientzia pizteko asmoarekin. Biharko prostituzioari buruzko mintegia izango da, 09:30ean, Sindikatu Zaharrean.\nNinguna mujer nace para puta liburua oinarri hartuta lau ordu inguruko saioa egingo dute bihar goizean. Liburua, Boliviako Mujeres Creando Mugimendu Feministako kideek idatzitakoa da. Bertako kide da Maria Galindo eta berak zuzenduko du biharko saioa ere. Edurne Aranbarri Udaleko Parekidetasuneko teknikariaren esanetan, "mintegia irekia da herritar guztientzako eta parte hartu nahi duenak bihar Sindikatu Zaharrera azaldu besterik ez du".\nBereziki Azpeitirako prestatua\nBihar, berriz, Azpeitirako bereziki prestatutako saioa emango du Maria Galindok, prostituzioaz. "Galindok urteak daramatza prostituzioaren gaia lantzen. Nonbait Azpeitian, emakume taldearen baitan prostituzioari buruz eztabaidatu dute eta gaia landu nahi dute. Antza denez, prostituzioa poteoko tokietara hurbildu da eta hainbat kezka sortu da. Kontu honekiko postura bat hartu nahi dute, zer eta nola egin dezaketen jakinda", esan du Galindorekin lanean dabilen Idoia Romanok.\nRomanoren ustez herritarrek kezka hori izatea positiboa da, "postura bat hartu aurretik ikasten hasi nahi dutelako, nola jokatu eta zer egin dezaketen jakinik. Horrek, emakumearen mugimenduak heldutasuna duela erakusten du". Biharko eztabaida aberatsa izango delakoan dago Romano.\nEuskal Herrian herriz herri dabil Idoia Romano Amazonas, mujeres indomables dokumentala aurkezten. Asteartean, Azpeitian aurkeztu zuten. Filmean, Argentinako, Buenos Aireseko, emakume etorkinen kasu aztertzen du. Romanok Urola Kostako Hitzari azaldu dionez Azpeitian asko kostatu zitzaion jendeari hitz egitea: "Dokumentala ikusi eta gero jendea inpresionatuta gelditzen da. Lehen pertsonan hitz egiten dute dokumentalean emakumeek, tratu txarrei aurre nola egin behar izan dieten eta bizi izan duten borroka kontatzen dute. Asteartean hitzaldira etorri zirenek ziotenez, Azpeitian horrelako gauza bat egitea ezinezkoa izango litzateke, hipokresia asko dagoelako, eta gauzak ez direlako kontatzen. Mugimendu feministakoak ziotenez, nahiz eta jakin tratu txarrak jasotzen ari diren emakumeak daudela, jendea haiei zuzenean laguntzen ez da ausartzen".


Euskal Garapen Ereduaren Etorkizuna GAITASUN ESTRATEGIKOA BERRESKURATZEA\n1. Hauteskunde-kanpainak ez dira, ziurrenik, ikuspegi estrategikoez hitz egiteko testuinguru onena. Hala eta guztiz ere, Euskal Herria zentzu horretan birkokatzeko premia gero eta nabarmenagoa da.\n2. 2008ko krisia hasi zenetik, azterketa eta posizionamendu estrategikoak lantzeko ordurarte izan zuen gaitasuna galdu egin du Euskal Herriak. Euskal politika eta kudeaketa ekonomikoa aurreko hamarkadetako esperientzian oinarrituta baloratzen saiatzen dena erratu egiten da erabat. Euskal Herriko klase politikoan, gaur egun, inork ez du epe luzean pentsatzen. Ez gobernurik, ez oposiziorik.\n3. Euskal politikaren eta ekonomiaren epe laburreko ikuspegi hori, noski, gure klase politikoak gure lurraldeko erronka handiekiko duen axolagabekeria ulergaitz eta suizidaren kontrapartida da.\n4. Euskal Herrian, jakina, estrategia bat falta da hondoratze demografikoaren aurrean. Alderdi politikoak ados daude euren artean "gauza horiei buruz ez hitz egiteko" eta beren eztabaidak komunikabide korporatiboek ezarritako testuinguru arduragabean mantentzeko.\n5. Industriaren gainbeherari aurre egiteko estrategia bat behar dugu. Estrategia horren aurrean, herritarrak harrituta daude balio erantsi txikiko "sektore berrien" hazkundearen gorazarreekin, hala nola ostalaritzarekin eta turismoarekin, eskulan merkearen ustiapen masiboan oinarrituta.\n6. Estrategia bat behar dugu hezkuntza berregituratzeko eta lanbide-heziketaren eta unibertsitatearen arteko harremana orekatzeko. Eta ez dago.\n7. Inbertsio publiko edo pribatuaren bidez, funtsezko sektoreen lurralde-kontrola defendatuko duen enpresa-estrategia bat behar dugu.\n8. Biztanleko errentan edo inbertsio teknologikoan hamarkada bat dabil Euskal Herria posizioak galtzen. Hori guztia inbertsio produktiboa eta, bereziki, inbertsio teknologikoa suspertzearen mende dago. Eta gaitasun estrategikoa behar dugu etorkizuna norabide horretan bideratzeko.\n9. Informazioaren eta komunikazioaren esparruan ere, jakina, estrategia berezi bat behar du Euskal Herriak, egungo informazio-iturri oligarkikoekiko edo beste lurralde batzuekiko oraingo mendekotasuna gainditzeko. Mendekotasun hori suntsitzailea da azterketa eta eztabaida sozioekonomikorako dugun gaitasunarentzat.\n10. Frankismoaren amaieraren eta 2008ko krisiaren eztandaren artean igarotako hiru hamarkadetan gure lurraldearen gizartea eta ekonomia berpizteko funtsezkoa izan zen gaitasun estrategikoa. Gaitasun hori desagertzea, jakina, oso ondo baloratzen dute enpresa-interesek. Interes horiek, gaur egun, erosotasun osoz nagusitzen dira Euskal Herrian, gure gizarte- eta ekonomia-egiturak berregiten eta desegiten, epe laburreko etekin- eta botere-interesetan oinarrituta.\n11. 11. Gaitasun estrategikoa ezinbestekoa da beti edozein lurralderen etorkizun sozioekonomikorako, baina askoz ere garrantzitsuagoa da ingurunearen goitik beherako aldaketen aurrean. Europako eta Estatu Batuetako eredu sozial, ekonomiko eta politikoak mundu mailako testuinguruan hondoratzen direnean, inoiz baino beharrezkoagoa da gure klase politikoa birkokatzea Europaren, Mendebaldearen, Txinaren eta, oro har, gorabidean dauden herrialdeen aurrean.\n12. Bitartean, gobernuak eta oposizioak etengabe elkar erasotzen dutela ematen du, gero eta errepikakorragoak diren betiko lelo mediatikoetan oinarrituta, herrialdearen erronka handiak sistematikoki alfonbraren azpian mantentzen diren bitartean.\n13. Euskal Herrian gure klase politikoak pentsatzeari utzi badio, are gutxiago egiten du – logikoki – hauteskunde-kanpainetan. Hala ere, hausnarketarako eta posizionamendurako dugun gaitasuna goitik berreskuratzea premiazkoa izaten jarraitzen du.


Krema Papillorda : pertsonen istorioak buruz esperientzia krema erabiliz\nEsperientzia erabilera Papillor\nEsperientzia erabilera Papillor Rita, USA\nEgun batean, noiz nabaritu dut nire besoetan wart beldur nintzen. I denbora luzez tratatu zen pentsatu nuen delako hori igaroko da berez. Baina wart zen handiagoa eta handiagoa lortzean, eta nik bizi izan da urte bat eta erdi.\nAwful izan zen, I izan zen, etengabe saiatzen moztu goiko off, tira ilun hari ziren barruan, baina ez lagundu. Gaixorik sentitu nuen, eta gorroto du, baina itxaron dut eta ez ekintza erabakigarria hartu zen.\nOndoren, ez dira 2!!! Ondoren, agindu dut Papillor, gisa erabiltzen da idatzizko ontzian, eta atzo warts erabat desagertu! Salto egin dut poza! Ez dira bakarrik bi txikia, ozta-ozta ikusgai lekuak, baina jarraituko dut zoragarri hau erabili ultra aktiboa krema mota guztietako papillomas eta warts. Eta noiz da sendatzen, nire behatzak ezin hobea izango da.\nEsperientzia aplikazio-krema Papillor batetik Aidan, Australia\nHainbat urtez joan nintzen medikuarengana hainbat aldiz saiatzen warts kentzeko laser bat, baina ez dute aurrera.\nEsan behar dut laser tratamendu bat da, nahiko mingarria esperientzia eta oso garestia da. Aurkitu dut krema Papillor Interneten, pentsatu merezi saiatu. Zeren eta, edozein kasutan, bihurtzen da, baino merkeagoa metodo saiatu naiz aurretik, eta ezin izango da okerragoa, delako guztiak-natural.\nAurretik produktua erabiliz, ikasi nuen guztia buruzko berrikuspen hori aurkitu. Pertsonak, batez ere, gustuko produktua, baina zintzoa izan behar du, eta mirari bat, ez dut uste. Hala eta guztiz ere, hirugarren egunean nire tratamendua sentitu dut nire papilloma leunagoa da. Eta ondoren bi aste... dena joan oso azkar eta minik gabeko. Zenbait hilabete orain, denbora guztietan gainditu ispilu bat eta pozten naiz — berri bat papillomas ez! Hau da, ez da mirari bat?!


Herriak berea duen eskola - - Goiena.eus\nAlazne Jauregi Alkorta\nHerriak berea duen eskola\nAlazne Jauregi Alkorta 2019-06-02 00:00\nJoseba Sarrionandiaren hitzak ekarri nahiko genituzke gogora lehen lerroetan: "Ikasten duguneko lekua da eskola. Edozein leku izan daiteke, hala nola etxea, kalea, mendia, itsasoa, parkea, zinema aretoa, eta, beharbada, eskola". Antzuolako Herri Eskolak ere badu zer hark aipatutako kontuetatik.\nBetiko eskemetatik atera eta bestelako eskola bat sortzea helburu, irakasle talde batek egun ezagutzen dugun eskolako hezkuntza eredu pedagogikoa martxan jartzeari ekin zion. Egin zituzten bidaiak Herrialde Katalanetara, eta ezagutu zituzten pedagogia eredu ezberdinak. Ibili ziren gau eta egun belaunaldi gazteagoei irakasteko asmoz hezkuntza eredu baten aldeko borrokan. Bidean batu ziren guraso eta herritar zenbait ere. Lortu zuten ikaslea hezkuntza prozesuaren erdigunean kokatzen duen errezeta magikoa eraikitzea.\nLan horren emaitzak ongi baino hobeto ezagutzen ditugu bertatik igaro garen ikasleok. Ikasle bakoitzaren beharretara egokitzen den hezkuntza eredua dugu hau. Ikasleen ekimenez hautatzen diren proiektuen eredua oinarri hartu, eta ikaslea bere osotasunean kontuan hartzen duen metodologia da gurea. Gaur arte lanean jardun duten irakasleek jakin dute curriculum propio bat eratzen.\nTamalez, hezkuntza ereduaren lehen harriak jarri zituzten irakasleei iritsi zaie erretiratzeko unea. Irakasleria finko baten beharra nabaria da transmisioa bermatu eta proiektuari eutsi ahal izateko. Herritarrok argi dugu zein den aurrera egiteko bidea: gurea den hezkuntza eredua defenditzen jarraituko dugu. Bagabiltza belaunaldi berrientzako haziak ereiten; administrazio publikoak dira, ordea, pausoa eman beharko luketen hurrenak. Erakutsi dit hausnartzen. Erakutsi dit egia bailitzan kontatzen digutenaz harago kritikoak izaten. Erakutsi dit egoeretara egokitzen, eta behar denean, ingurukoa errespetatzen eta onartzen.\nErakutsi dit nire burua ezagutzen eta onartzen. Erakutsi dit gaur naizena izaten. Eta askeago bizitzen. Horregatik, argi daukat. Nik Antzuolako Herri Eskola babesten dut; eta zuk?\nAlazne Jauregi Alkorta eta Andoitz Peñagarikano Arenaza\nAntzuolako Herri Eskolako 294 ikasle ohiren izenean


Lurrikararekin hasi da Tourra | Kirola | Berria\nLurrikararekin hasi da Tourra\nFroomek, Portek, Yatesek eta Ion Izagirrek 51 segundo galdu dituzte eroriko baten erruz, eta Quintanak 1.15 matxura bategatik. Gaviriak irabazi du lehen etapa, esprintean\nFernando Gaviria, helmgan sartzen. YOAN VALAT / EFE\nFrantziako Tourrean ez dago etapa lasairik, beti egon behar da erne, eta aurtengo ekitaldian lehen egunetik ikusi da hori. Izan ere, hainbat faboritok denbora galdu dute lehen etapan, eta ez gutxi. Chris Froomek (Sky), Richie Portek (BMC), Ion Izagirrek (Bahrein) eta Adam Yatesek (Mitcheltonek) 49 segundo galdu dituzte helmugatik bost kilometrora izandago eroriko baten ondorioz. Okerragoa izan da, hala ere, Nairo Quintanaren kasua (Movistar). Helmugarako 3,3 kilometro falta zirela, matxura izan du, eta bi erroberak aldatu behar izan ditu. Denbora asko behar izan du aldatzeko, eta 1.15 galdu du helmugan.\nEtapa Fernando Gaviriak (Quick Step) irabazi du, esprintean. Lehen garaipena du Tourrean, eta hark jantzi du elastiko horia. Bigarren Peter Sagan (Bora) izan da, eta hirugarren, Marcel Kittel (Giant). Harekin batera helmugaratu dira itzulia irabazteko faborito gehienak: Mikel Landa (Movistar), Tom Dumoulin (Sunweb), Rigoberto Uran (Cannondale), Vincenzo Nibali (Bahrein)...\nEtapari dagokionez, 201 kilometrokoa zen. Hasi eta berehala ihesaldia osatu da, eta helmugatik hamar kilometrora ehizatu dituzte. Amaiera lasaia behar zuena eroriko eta ezbeharrek animatu dute.


Pribatasun politika - UDA Aretxabaleta\nDatu Pertsonalak Babesteko arautegiaren arabera, erabiltzaileei jakinarazi nahi zaie web gune honen bidez ematen dituzten datu pertsonalak Unión Deportiva Aretxabaleta-ren tratamendu-sistemetan jasoko direla, horixe baita Tratamenduaren Erantzulea. Hala, jasotako kontsultei eta eskaerei erantzuteko, erabiltzailearekin harremanetan jartzeko, eskatutako zerbitzuen kudeaketa-lana egiteko, merkataritza-harremanetarako eta bere jarduerari legez dagozkion funtzio guztiak egiteko erabiliko dira. Era berean, eskatutako albiste buletina bidaltzeko eta erabiltzailearen intereseko izan daitekeen informazioa bidaltzeko erabiliko dira.\nZure datuak ikustea, zuzentzea, ezereztea, tratamendua mugatzea, tratamenduari aurka egitea eta portabilitatea eska dezakezu, baita zure baimena ezeztatu eta gai honi buruzko beste eskariren bat egin ere. Horretarako, idatzi bat bidali beharko diozu Tratamenduaren Erantzuleari, helbide honetan: UDA, Ibarra Futbol Zelaia, Apotzagaetxebarri auzoa 12, 20550 Aretxabaleta, telefonoa: 659 79 44 65 edo, bestela, udaretxabaletake@gmail.com helbide elektronikoaren bitartez.


Chin Chin keinu bat da\nAntzinatik, seinaleak gizakiaren bizitasun handiz sartu dira eta berreskurapen zientifikorik interesgarriena, sineskeri askok egia bihurtzen dute. Jende askok jakinduria giza gorputzaz egin behar du eta etorkizuneko zenbait gertakizunek aurreikusten dute. Ulertzen da zer esan nahi du zure kokotsa marratu dela. Erabili sineskeria azkurak bere burua adierazten duela irregularra izan daiteke, bestela, osasun arazo batzuk ager daitezke.\nZer esan nahi du kokotsa azkura bada?\nUste da kokotsak, neurri batean, bere bizitza pertsonala lotzen duela, beraz, area horretan azkurak amorante abentura bat uzten du. Sentimendu horiek data bat baino lehen sortu baziren, ez kezkatu, dena ondo egongo delako. Aurreikuspen bakarra ez da harremana oro har, baina data jakin bat baino ez da. Bakarentzako kokotean kokatutako ustekabeko itchak pertsona interesgarria duen bilera baten harbinger bat da eta haiekin zoriontsu harreman bat eraiki ahal izango da, baina epe laburrean egongo dira. Pare bateko pertsonentzako, seinale bat zeukan emakumea emakumeari atzemateko esaten duen seinale bat esan nahi du beste erdia oso jeloskorra dela eta, beraz, garrantzitsua da zure ekintzen inguruan pentsatzea maite bat ez izatea.\nInformazio gehiago nahi izanez gero, zure kokotearen alde kontuan hartu beharra dago, beraz, azkurak eskuineko aldean agertzen bada, seinale txarra da, albiste txarrak eta arazoei aurre egitea. Batzuetan, borroka batean bukatu daitekeen gatazka larri bat da. Orain azalduko dugu zein emakumearen kokotsa ezkerraldean dagoen. Kasu honetan, azkurak seinale ona da, eta albiste ona jasotzen du. Horrez gain, pertsona batek existitzen diren arazo eta arazoek emaitza positiboa izan dezakete. Zerbait esan nahi baduzu, kokotsa itchya dela esaten duen beste bertsioa dago. Beraz, azkurak osasun arazoak izan ditzake. Kontuan izan behar da gaixotasunak zerriak dituzten senide eta lagunak izan ditzakeela.\nMakillaje beste pertsona baten orraztuta badago, etorkizun hurbilean gertakari zoragarri bat espero da, agian karrera eskailera gora edo berri ona lortuko du.\nZergatik eztia ametsa?\nZer esan nahi du aitaren heriotzak ametsa?\nZergatik hegan egiteko ametsa?\nZer da Jainkoaren Ama ikonoaren ametsa?\nZergatik ez katuen argazkiak atera?\nZergatik da tigre-kuboa?\nZergatik kobra amets bat egiten du?\nZergatik kokatzen da nire kokotsa?\nEmakumeentzako jaka jakak\nHazien hazkuntza asterei\nChicken cutlets multivariate batean\nBidaia ekipaje poltsa\nMontenegro buruzko datu interesgarriak\nLibexin - analogiak\n35 Dream Home ideia\nDatur - Haziak hazten\nMay Mask: "Zimurrak ezkutatu gabe itxura ederra"\nSoineko gorri baten makillaje\nSolairuak fitxa egiteko\nModa arropa 2016\nNola egiten da ilar zopa egosten?\nSagittarius emakumezkoa, gizonezkoen arrainak - Bateragarritasuna


Azken urtean gurekin erosi zuen 5.900 familiatako bakoitzaren batez besteko aurrezpena -51.711€-koa izan zen, -%27(e)koa merkatuko prezioarekin aldertuz. Zure etxebizitza gure laguntzarik gabe bilatzen baduzu, zure kontura ikus ditzakezun 10 edo 12 etxebizitzen arteko hoberena eraokiko duzu. Gurekin bilatzen baduzu, merkatuan dauden 200 edo 300 etxebizitzen arteko hoberena erosiko duzu. Ez zaitez arriskatu 3.B etxebizitza ehun mila eurorengatik erosten, 2.A hirurogeita bost mila eurorengatik salgai dagoela jakin gabe. Guk badakigu!\nGure 1.039 kide elkartuetako batek zu bilatzen ari zarena bezalako etxebizitza bat aurkitzen edo lehendik zegoen baten prezioa jaistea lortzen duen bakoitzean, sistemak SMS bat eta mail bat bidaliko dizu, zu izan zaitezen horren berri duen lehenbizikoa.\nZure eskuetara, urtean 5.711 etxebizitza baino gehiago saldu izanak ematen duen esperientzia duen sail juridikoa jarriko dugu zure eskura. Ziurtatu zure etxe berriaren erosketaren kudeaketa goi mailako koalifikazioa eta espezializazioa duen profesional taldearen konfiantzarekin.\n194.263 erosle ditugu erregistraturik gure sistema informatikoetan Espainia osoan. Zure etxebizitzaren salmenta gure esku jartzean, sistemak alerta bat bidaliko die zurea bezalako etxebizitzarengatik galdetu zuten guztiei, eta salmentarako aukerak berehala sortuko dira. Salmenta ohiko higiezin agentzia bati agintzen badiozu, publizitatea eman eta "etorkizunean" erosle bat heldu arte itxaron beharkod uzu. Guk dagoeneko badugu erosle hori!!!\nSistemak zurea bezalako etxebizitzarengatik galdetu zuten guztien zerrenda egingo du, erosketa potentzialaren eta etxebizitza erosteko aurreztuta duten diruaren arabera ordenatuta. Lan egiteko modu hori da azken 12 hilabeteetan saldutako 5.900 etxebizitzen %49 esku-dirutan, berehala ordainduta egin izanaren arrazoia, higiezinen beste merkaturatzaile batzuetan aurkituko duzun finantza sistemaren mendekotasuna erabat baztertuz.\nMerkatuko balioaren gainetik dagoen prezioa jartzeagatik denbora galtzea, ia prezio horren azpitik jartzeagatik dirua galtzea bezain txarra da. Salmentaren kudeaketaz arduratzean, zure etxebizitzaren doako balorazioa jarriko dugu zure esku, azken sei hilabeteetan saldutako 2.739 etxebizitzek ematen dizkiguten datu errealak erabiliz egindakoa.


Abertzaleen batasunaren iruzurra - Aberriberri bloga\nAstelehena, 3 martxoa, 2008\n3 martxoa, 2008 8 martxoa, 2008\nArgi dago hizkerak garrantzia handia duela Euskadin politikaz mintzo garenean. Batez ere bertan ikusi al dugulako borroka politikoaren benetako funtsa. Hein horretan, ezker erradikalaren borroka-leku aparta gertatu da Euskadin darabilgun hiztegi politikoa. Eta lortu du bere estrategiaren araberako hiztegi modu bat ezartzea euskal arazoaren gainean.\nHorren eredu ezin garbiagoa topa genezake Sabin Intxaurraga eta beste batzuen “Estrategia bateratuaren beharra” izeneko artikuluan. “Batasuna”ren beharraz ari da, ezker erradikalak noizbehinka kaleratzen duen idei-fetitxea. Lantxo hau eredugarri da Sabin Intxaurraga EAko kide delako eta beraz, maila batean edo bestean, bere iritziek alderdia bustitzen dutelako.\nArtikuluaren lehen zatiak aipatzen dizkigu torturak, ANV-EHAK-Batasunaren ilegalizazioa, gobernu frantsesaren ekintzak, AHTren kontrako kanpainan parte hartutako gazteen atxiloketak, Atutxa, Knörr eta Bilbao-en kontrako sententziak. Ondorena da estatu espainolean “ez dagoela egiazko zuzenbide estaturik”. Bereberki aipatzen du ETAren bortxazko estrategia “giza-eskubideen kontrako jardun hori”.\nZeintzuk beharko lukete “estrategia bateratu” horren partaide izan? Hori jakitera ematen zaigu ETAren ekintza armatua “oztopo gaindiezina da alderdi abertzaleen arteko, eta bereziki, ezkerreko abertzaleon arteko lankidetza eta jarduera baterako” esaten diotenean.\nETAk armak utzi ez dituelarik, nola da posible artikulu honek “estrategia bateratua” proposatzea? (“estrategia bateratuak diseinatu beharra daukagu”).\nTestuaren irakurketan murgiltzean “estrategia bateratu” hori hain bateratua ez dela dakusagu. “PNVren botere-goseak eta urteetako egoera erosoak eta botere-ohiturak bestelako aliantzen aldeko estrategietara eraman dezakete, baldin ea helburu partidistak Euskal Herriaren bake eta normalizazioaren aurretik jartzen baditu”.\nPNVk muntatu dezakeen “bestelako aliantza” hori PSOE-rekikoa izango litzateke ezpairik gabe. Horrela “Estrategia bateratua” “ezkerreko abertzaleen artekoa” izatera murriztua geldituko litzateke .\nIdazkiaren katramila argiagotzen zaigu sinatzaileek “gaur egun bizi duen egoera diskriminatzaile eta bidegabea kontuan hartuz, laguntza eman behar zaio bide horretan” diotenean. ETAri buruz ari dira, eta armak uzteko bideari buruz ari dira ere “lehen urratsak berak emateko zain egon gabe” (Eta Patziku Perurena paregabeak esan ohi zuen bezala euskarara irauliko dugu pasarte ulergaitz hori: “Considerando la situación discriminatoria e injusta que se vive actualmente, habrá que ofrecerle ayuda en ese camino, sin estar esperando a que de el primer paso”)\nTestuaren azken parteak konfrontazio zibileko plataformetara apuntatzera animatzen gaitu “ezker abertzale”ko beste kideekin, anaitasuna egitera, suposatzen dut EA eta “ezker abertzale” delako horren artean.\nHemen ageri zaizkigun inplikazio politikoak ikaragarriak dira: ETA hortik dela bonbak jartzen eta jendea akabatzen, eta hortik doazela kale borroka komandoak kutxazainak erretzen eta AHT-a saboteatzen, beraiekin adiskidantza tratua izan behar dugula, estatuak hala nolako erasoak eta injustiziak egiten dituelako. Eta gainera lehen pausoa guk eman behar dugu, ETAk sarraskiak egiteari utzi beharrik gabe.\nNire ustetan, eta hori edozeinek daki, hori oso errentagarria izango litzaioke ezker erradikaleko estrategia politiko-militarrari. Hori da aurkezten zaigun estrategia bateratua?\nBaina hau, txorikaka ez izan arren, beste hauxe baino makalagoa da, ze sinatzaileek ez dute kontuan hartzen ondorengo faktore xinplea: kaleko egoera, jendartekoa, instituzio oinarrietakoa. Eta horietan argi dakusagu ezker erradikaleko akolitoek izuaren legea inposatu nahi dutela, azken greba orokorrean gertatu bezala. Urteak ez genuela halako mehatxu kanpaina jasan, eta jakin badakigu gure hirietako kale osoko komertzioak telefonoz deitu zituztela mehatxupean ixtera behartuz. Eta beren horden ibilerak ere jasan behar izan dituzte gure kale eta instalazioek, ahobeteko mehatxuz eta eraso-nahiez.\nBeraz, EAko oinarriko jendearen harremana halakoa bada jende horrekin (eta jakin nahiko nuke sinatzaileen kasuistika Usurbilgo alkartetxeari egindako erasoaz eman beharko balute iritzia: lehen pausoa guk eman behar dugula?) nola daiteke Sabin Intxaurraga holako ikuspuntuen arrimuan hain gartsuki egotea? Ez al du kontuan hartzen EAko oineko militantearen patua?\nZe faktore politikoa baita aliantza eskaintzen dizun berak beste aldetik erasotzen zaituela ikustea: ez al du gure Sabinek hori, hain garbia, ikusten? Ez al dio horrela tratu txarrari domina bat eskaintzen, lehen pausoa eman beharraren lege ankerrarekin?\nZoritxarrez jakin badakigu EAko kongresuetan gehiengoa gertatzen den jende bat dagoela baina alderdiko bizirik apenas ala ezer duena eta, noski, Pernando Barrena txalokatzen duena. Ni eta nire ingurukoak ez gara halakoak eta gure herrietan ditugun Pernandoren oinordekoak jasan behar ditugu Sabin Intxaurragak eta agian beste askok ez bezala.\nEta horrek, gainera, ez digu garuna iluntzen, aldiz, ondorio politiko zuzenak ateratzeko gauza gara eta erasotzaileak eta aliantza eskaleak ia ia pertsona berdinak direla ikusten duzunean maiatzeko elurra bezala beraiekiko ilusio guztiak urtzen zaizkit.\nEz baita ondorio politiko makala PNV abandonatzea, PSOErekiko aliantza ukatzea (PSOEkin bost urtetan eleketa bizian egondakoek eskatzen dute hori, ezker erradikalekoek, beraiek baitute PSOErekiko tratuaren monopolioa hainbat egibarista eta intxaurragisten ustez) eta plataforma milagrosoetan murgiltzea, ezker erradikaleko barbaroek egunero guri emandako tratuari kasurik egin gabe.\nBuka dezagun eta utz dezagun Sabin bere konpainia desegokiekin desobedientzia zibilaren plataforma pinpirinekin amesten. Zoritxarrez bere artikuluaren folklorismo politikoak inplikazio estrategiko oso ilunak dauzka. Estatuaren erasoak eta bidegabekeriak ez ditu ezker erradikalekoak ederresten eta ez gaitu beren besoetara botatzen. Beraiek direlako erasotzailerik erasotzaileenak. Beraiek pertsonalizatu baitute erasoa, eguneroko bihurtuz. Eta, kasu honetan bezala, estatuaren bidegabekeria gogorkeria bidetan jarraitzeko aprobetxatu nahi da. Horretara eramaten baikaitu lehen pausoa ematearen kontseiluak. Hau ez baita, kasu honetan, gomendio ebangelikoa, oholtza bateko maniobra baizik, eta maniobretan inozokeriak ordaindu ohi dira.\n17:30 3 martxoa, 2008\nIntxaurraga fue miembro del primer BBB del PNV después de Franco, junto con Hormaza y company. Fue alcalde con PNV y con EA. Trabajó en el Gabinete de lehendakaritza con Garaikoetxea en gobierno PNV. Como parlamentario de EA, y jefe de política institucional, apostó por el tripartito PNV-EA-PSOE entre el año 95 y 98. Pactó con Galdos y los críticos de su partido en 2003 para descabezar a Errazti. Sigue en el machito… ¿Qué quiere Intxaurraga? ¿Álguien lo sabe?\n17:59 3 martxoa, 2008\nSabin Intxaurragak adibide ederra eman zigun bere Eusko Jaurlaritzako poltronatik. Desobedientzia Zibila ez al zuen orduan nahiago, EAJ bezalako eskuindarrekin gobernatzea baino?\nPrevious post ¿Ayuda al realismo la anticipación de un finalismo soberanista impredecible con la evolución del contexto europeo?\nNext post Odón se equivoca ¿Estará llegando el final de su mandato?\n¿Ayuda al realismo la anticipación de un finalismo soberanista impredecible con la evolución del contexto europeo?


Irakurle talde ugari sortzen ari dira gurean. — Berbia\nIrakurle talde ugari sortzen ari dira gurean.\nPake Leku elkartean euskaraz irakurtzeko ohitura sustatzea helburu duen taldea lanean hasi da eta Udal Liburutegian euskaraz nahiz gaztelerazko irakurle taldeak osatu asmo dira.\n“TERTULIXAN, irakurleen kluba/club de lectores” izena izango dute liburutegian eratuko diren bi irakurle taldeek, hizkuntza bakoitzean idatzi edo itzulitako liburuak irakurri eta eztabaidatzeko aparteko taldeak eratu asmo baitira. Izango da tartean, dena den, bi klubetako partaide denik.\nUne honetan, taldeak osatzeko deialdia egin da. Interesa duen edozein irakurzaleek parte hartu dezake. Horretarako izena udal liburutegian bertan eman behar da otsailean zehar. Asmoa, martxoan eztabaidarako lehen liburua zehaztu eta irakurle kluben lehen saioak apirilean egitea da. Bitartean, liburutegiko arduradunek beste xehetasun batzuk erabakiko dituzte, adibidez, eztabaidak nola eta nork dinamizatuko dituen.\nPake leku elkartean berriz, urrats bat aurrerago doa. Hemen 7 laguneko taldea eratu da eta lehen liburu-solasaldia egin dute jada.\nElkarteko jubilatu batzuen ekimenez sortu da Pake Lekuko euskarazko irakur taldea. Kasu honetan aukeratu den hizkuntzak garrantzia du. Taldearen helburua, euskaraz irakurtzeko ohitura sustatzea baita. Horretarako, hilean behin gutxienez, aurrez irakurritako euskarazko liburu bati buruzko elkarrizketa edo solasaldiak egingo dituzte. Pare bat orduko iraupena izango duten saio hauek ere euskaraz dira.\nUrtarrilean zehar, Uxue Alberdiren “Aulki jokoa” liburua irakurri dute eta astelehenean, irakurritakoaz, lehen solasaldia egin zuten. Aipagarria da, iritzi trukaketa saio honetan luxuzko dinamizatzailea izan zutela, Uxue Alberdi bera etorri baitzen Pake Leku elkartera.\nOtsailerako berriz, Andrej Longo italiarraren “Hamar” izeneko liburua aukeratu dute. Bigarren literatur tertulia, otsailaren 19an egingo dute.


Ekitaldiak archivos - Page 2 of 3 - CEAR-Euskadi\nHome / Ekitaldiak (Page 2)\nEkainaren 17ko prentsaurrekoa. “Memoria partekatuak” egitasmoa aurkeztea, CEAR-Euskadik urtero egiten duen errefuxiatuen egoerari buruzko txostenaren aurkezpenaren harira.\nAzaroaren 18ko prentsaurrekoa. ASYLUM komikiaren eta Tras la Frontera ikuskizunaren aurkezpena.\nLGTTBI (lesbiana, gay, transexual, transgenero, bisexual eta intersexualak) emakume eta pertsona askok migrazio-mugimenduak hasten dituzte, indarkeria larrietatik ihes egiteko; sarritan, genero arrazoiengatiko jazarpena gisa tipifika daitezke eta, beraz, nazioarteko babes-motibo gisa. Pertsona horietako asko hesiz eta kontzertinaz inguratutako Europara iristen dira eta ez dute babes hori lortzen, babeslekurako eskubidearen kasuan bezala.\nHitza hartzeko eta ekiteko aukera ematen digu antzerkiak; errealitatea zalantzan jartzeko dauzkagun komunikabideak geure zerbitzura jartzeko aukera ematen digu, eta burutu litezkeen aldaketa zehatzetarako balizko estrategiekin JoLasTuZ errealitate hori eraldatzeko aukera ematen digu. Emakume zapalduen antzerkiak zapalkuntzari modu eraginkorrean nola aurre egin erakusten du.\nMartxoaren 16an eta 17an Zubiria Etxean (Euskal Herriko Unibertsitatea) genero-arrazoiak argudiatuta egiten den jazarpenaz hitz egingo da hiru jakindurien metodologian oinarrituz.\n“Bizi Beldurrik gabe” Jardunaldien helburua genero arrazoiak argudiatuta egiten den jazarpenean sakontzea izango da, errefuxiatuta dauden lagunen testigantzekin eta erakundeek herri mailan duten esperientziarekin.\nJardunaldi horiek Bizkaiko Foru Aldundiak finantzatutako proiektu baten barruan daude. Eremu akademikoko eragileen eta migrazio, giza eskubide, feminismo eta garapen alorreko erakundeen artean gai horretan egin diren azken ikerketak eta eremu horretan lanean ari diren ekintzaile, errefuxiatu eta erakundeen esperientzia sozializatzea izango da helburua.\nJardunaldi horietan Medicus Mundiko (Nafarroa) Fátima Djarraren parte-hartzea izango dugu, Ginea Bissauko da eta Emakumeen Mutilazio Genitalaren Prebentziorako proiektuan Nafarroan bizi diren Afrikako herritarren bitartekari, eta baita Save a girl, save a generation erakundearena ere, gobernuz kanpoko erakunde hori emakumeen ablazioaren, adin txikikoak ustiatzearen, behartutako ezkontzaren eta emakumeenganako edozein eratako tratu txarren aurka ari da borrokan.\nWomen´s Link Worldwide erakundeko Carmen Miguel-ek ere parte hartuko du, giza eskubideen aldeko nazioarteko erakunde bat da eta genero ikuspegia izango duen Justiziaren alde ari da lanean. Bere lanaren ardatzetako bat salerosketako biktimen eskubideen onarpena lortzea izango da.\nMugarik Gabe euskal GKEk Viena + 20 Euskalherria 2013 Emakumeen Eskubideen Nazioarteko Auzitegia dela medio sortu zen prozesua aurkeztuko du, prozesu horretan GKE hori izan zen aitzindari elkarte eta gizarte mugimendu desberdinen laguntzarekin.\nGuatemalako Emakumeen Elkarteko Mercedes Hernández ere izango dugu, talde feminista hori hainbat jatorritako emakumeek osatutakoa da eta bere jarduera nagusietako bat feminizidioak salatzea eta begien aurrean jartzea da.\nGilberto Téllezek ere parte hartuko du, errefuxiatu kubatarra da eta sexu orientabideagatik jasan behar izan zituen presioengatik egin zuen ihes bere herrialdetik, eta baita Nahia Taldeak ere, Garapenerako Hezkuntza eta Lankidetzaren jardueran genero ikuspegia eta sexu-aniztasuna sartzeko lanean ari den sarea da.\n“Hiru jakindurien” metodologiaren bidez jorratuko ditugu:\n* Jakitea – Jakitea, genero arrazoiengatiko jazarpenaren kontzeptualizaziora eta asilo-eskubidera hurbilduz\n* Jakitea – Sentitzea, genero arrazoiengatik jazarpena jasan behar izan duten errefuxiatuekin partekatutako bizipenen bidez\n* Jakitea – Egitea, erakundeek eta ekintzaileek emandako ikastaldien bidez\nCEAR-Euskadi elkartean asilo-eskubidea aldarrikatu nahi dugu nazioarteko babes-neurri moduan genero-arrazoiengatik jazarpena jasaten ari diren lagunentzat, eta sexu-eskubideak eta ugalketa-eskubideak defendatzen ditugu, funtsezko eskubideak direla pentsatzen dugulako. Hamar urte baino gehiago daramatzagu borrokan sistema patriarkalaren ondorioz indarkeria jasaten duten emakumeentzako asiloaren onarpena lortzeko. Gainera, gogoetak egiten ari gara genero-ikuspegiaren eta sexu-aniztasunaren inguruan, lesbiana, gay, trans, bisexual eta sexuartekoen artean genero-indarkeriaren eraginak ere nabarmentzeko eta salatzeko.\nGai horri buruz egin den azken argitalpena Bizi Beldurrik gabe izan da: asilo-eskubidea genero arrazoiengatiko jazarpenaren aurrean, eta hortik hartu da Jardunaldietarako izenburua.\nHonekin batera doakizue Jardunaldien Programa\nArgitalpena jaisteko edo Jardunaldietan izena emateko: www.cear-euskadi.org\nInformazio gehiago izateko edo elkarrizketak kudeatzeko: Raquel Celis (669 785 784)\n“Beldurrik gabe bizi” jardunaldien helburua genero-jazarpena jorratzea da, iheslarien testigantzak eta tokiko erakundeen esperientzia erabiliz. “Hiru jakintzen” metodologiaren bidez landuko ditugu honako hauek:\n* Jakin – Jakin: genero-jazarpenaren eta asilo-eskubidearen kontzeptualizazioa.\n* Jakin – Sentitu: genero-nortasunagatik edo sexu-joeragatik salerosketa, mutilazio genitala, feminizidioa edo jazarpena jasan duten iheslarien esperientziak.\n* Jakin – Egin: emakumeen eta LGTTBI jendearen eskubideen aldeko erakundeen esperientzia.\n9:30 Ongietorria eta Jardunaldiaren aurkezpena\n– Erakundeetako ordezkarien mahaia\n– Jardunaldietako helburuen eta egituraren aurkezpena (CEAR-Euskadiko Gizarte Eragin eta Partaidetzarako Taldeak egingo du)\n10:00 Kontzeptuetara hurbiltzea. “Asiloaren babesa, genero-jazarpena dagoenean”. CEAR-Euskadiko Gizarte Eragin eta Partaidetzarako taldea\n11:15 Testigantzak. Genero-jazarpenari buruzko hainbat testigantza eta esperientzia erabiliz, sentimendutik abiatuta aztertuko ditugu haren inpaktuak, hari aurre egiteko estrategiak, eta erreparazio-eskaerak. Tailerrak aldi berean egingo dira:\n1: Feminizidioa, Mercedes Hernandezekin (Guatemalako Emakume Elkartea)\n2. Sexu-esplotaziorako salerosketa, Carmen Miguelekin, Women´s Link Worldwide\n3. Emakumeen mutilazio genitala eta behartutako ezkontzak, Fatima Djarrarekin, Munduko Medikuak (Nafarroa)\n4. LGTTBI jendearen jazarpena, Gilbert Perez eta Nahia taldea\n13:30 Lehen egunaren amaiera\n9:30 Ongietorria eta saioko helburuen aurkezpena\n10:00 Jakintzak eta sentimenduak elkarbanatzea. Aldibereko tailerren bateratze-lana. CEAR-Euskadiko Gizarte Eragin eta Partaidetzarako Taldea\n11:15 Egiten ikastea. Emakumeen eta LGTTBI jendearen eskubideak babesteko esperientziei buruzko mahai-ingurua.\n1. Mugarik Gabe: Emakumeen Eskubideen Nazioarteko Auzitegia (Viena + 20)\n2. NAHIA taldea: “Lurreratuz: desio ahantziak” tresna.\n3. Save a girl, save a generation: mutilazio genitalaren prebentzioa


Kazeta.info - Bruno Fay: "GAL auzian isiltasun ziniko bat da Frantziarena" - blog officiel Abertzaleen Batasuna\nPublié le 16 juin 2012 par Abertzaleen Batasuna\nBruno Fay: "GAL auzian isiltasun ziniko bat da Frantziarena"\nHilotza armairuan gorde arren kiratsa zabaldu egiten da. Euskal Herrian bizi den freelance kazetari hau Maisons Lafitte-n sortu zen 1971ko azaroaren 14an. Historian eta kazetaritzan lizentziatua, prentsa idatzirako (Science et vie, L'Express, Le Parisien, Sud-Ouest...) zein telebistarako (Arte, Canal+) egiten du lan. No Low Cost eta Complocratie liburuak idatzi ditu, eta oraintsu emititu berri den GAL: des tueurs d’Etat dokumentalaren egilea da Xavier Muntzekin batera. Sustrai Colinarekin elkarrizketa egin du "Argia" astekarian. ( Jarraian elkarrizketaren pasarte batzuk. Solasaldi osoa hemen irakurri ).\n25 urte iragan dira GALen garaitik, eta apenas idatzi eta ikertu den Frantzian. Zergatik hain interes eskasa?\nGALena da Aljeriako gerraz geroztik Frantziako Estatuan gertatu den atentatu olde odoltsuena, eta hala ere, Frantzian inor ez da hortaz mintzo, inori ez dio barne-arrastorik laga, erabateko ezjakintasuna da nagusi. Garaiko artxiboetan atentatu bakoitzak badu bere kronika, iluntzeko albistegi nagusiko parte zen, baina ohiko aferen gisan lantzen zen gaia, banden edo korsikarren arteko kontu zuritzeak balira legez. Inork ez zuen hemengo gatazka ulertzeko, atentatu sortari tratamendu jarraiki eta iraunkorra emateko, eta gibelean zegoena ikertzeko temarik izan. Atentatu bakoitza ohiko kasu isolatu bezala aurkeztea zen gakoa, olde sentsazioaren zabalpena ekiditea. Euskal gatazka ez mediatizatzeko borondate politiko irmoa zegoen Parisen, ez zuten Euskal Herriko gatazka Frantziako lurretara inportatu nahi, eta ederki baliatzen zuten kazetarien nahasmen eta ezjakintasuna tiroen oihartzuna itotzeko. Beste garai batzuk ziren, atentatu guneetara inongo ministro, legebiltzarkide edo auzapez mugitzen ez zen sasoia, eta kamerak politikariekin eskuz esku ibiltzen zirenez... Aferaren konplexutasunak eta borondate politikoak bat egin zuten, eta denak keari begira geratu ziren, sutara egurra nork botatzen zuen aztertu beharrean.\nNahi dutenean estatuek fiteago erreakzionatzen dute erre usainaren aurrean.\nJendeak uste duenaren kontra, GALek arazoak sortzen zizkion Parisi, oinetakoan zeramaten hartxintxarra zen. Frantziari ez zitzaion gustatzen beste estatu batek bere zorrak kitatzeko Frantziako lurrak erabiltzea, eta tentsio hori sekula mediatizatu ez bada ere, GALen urteetan biziki arantzatsuak izan dira Paris eta Madrilen arteko harreman diplomatikoak. Frantziak etengabe hartzen zion kargu Espainiari, eta Espainiak inplikazio eta kooperazio antiterrorista sendoagoa eskatuz ematen zion arrapostu. Frantzia harrapatuta zegoen, ordea. Batetik, ez zuen Euskal Herriko gatazkaren parte sentitu nahi, eta bestetik ez zuen Europar Batasunaren ateetan zegoen Espainiako demokrazia gaztea salatu eta toki txarrean utzi nahi. Auzoko herrialdea beti da partaide ekonomiko eta politiko garrantzitsua gisako egituretan, eta estatuek inork baino hobeki dakite hobe dela lagunak zaintzea etsaiak sortzea baino.\nJustiziak ikertu ez zuena ez al luke kazetaritzak ikertu behar?\nNiri ikerketa gustatzen zait, ikusten ez dena agerian uztea, erakusleihoa ahantzi eta zakarretan arakatzea. Futbol partida bat komentatzen duenak ere kazetaritza egiten du, baina ez da ofizio bera. Nirea ikerketa da, eta zentzu horretan, GAL gai liluragarria da. Espainiako demokraziaren eskandalurik gorena da, Barne ministroa eta polizia-buruak epaitu eta kondenatu dituzte, eta atentatu guztiak Frantziako Estatuan gertatu arren Frantzian erabateko ezjakintasuna da nagusi. Madrilek GALen izan duen papera ezagutzen dugu, X jaunarena ez da misterio bat, polizia eta guardia zibilaren inplikazioa zalantza izpirik gabekoa da, baina Frantziaren rolaz inork ez dio ezer, inork ez daki deus. Hor eremu arrakalatu bat dago, eta arrakala da ikerketaren premisa. Zergatik uste duzu lortu dugula poliziaren atzaparretatik ihes egin zuen Francis mertzenario famatuarengana iristea? 25 urte pasa direlako, preskripzioak gainean daudelako, jende batek hitz egiteko beharra daukalako, eta kazetariekin poliziarekin baino errazago mintzatzen delako. Ez pentsa polizia ez zela behar beste saiatu, edo kazetariak polizia baino hobeak garenik. Ez, ziurtatu dezaket tipo abila bezain diskretua delako salbatu zela Francis, baina era berean, orain denbora alde jarri zaigu, eta kazetaritzak justizia egin ezin badu ere, egia jakinarazteko betebeharra du.\nAitzitik, egungo kazetaritza ez al dago egia kontatzearekin zerikusi gutxi duten betebeharretan itota?\nPresio politikoak baino, presio komertzialak itota gabiltza. Hedabide batek publizitatea saldu behar du, eta ondorioz, askoz errentagarriagoa da bi orrialdeko ikerketa seikoa baino. Baina jakina, bi orrialdetan apenas sakonduko duzun ezer, eta soldata ere araberakoa da. Ikerketa hiltzen ari bada ekonomikoki errentagarria ez delako da, edo bestela esanda, medioek errentagarriagoak diren beste arlo batzuetan inbertitu nahi dutelako. Bestalde, denborarekiko harremana izugarri aldatu da, eta denboraren azkartze zoro honek informazioaren hierarkizazioa kondenatu du. Berehalakotasunak agintzen du, notizia batek ehizatzen du bestea, eta deus aztertzen eta sakontzen ez duen albiste lasterketa bilakatu da kazetaritza. Guk 18 hilabete pasa ditugu GALi buruzko ikerketarekin, baina 52 minutuko dokumentala entregatzeagatik kobratu dugu, ez 18 hilabeteko ikerketagatik. Bi astean Hendaiako kanpinari buruzko erreportajea landu bagenu, berdin-berdin kobratuko genukeen, eta hori bai dela benetako presio eta mehatxua ikerketa kazetaritzarentzat. Baina niretzat hortxe datza kazetaritzaren esentzia, ez auskalo noren auzia twitter-en kontatzean. Horrexegatik diot, ene ustez, egungo kazetaritzaren erronka nagusia gertaerak esplikatu, ikertu eta hausnartzen dituen kazetaritza tradizionalaren eta berehalako aktualitateari lotutako kazetaritzaren arteko oreka aurkitzea dela.\n« JPB - EH Bai renvoie... Kazeta.info - Michèle... »


Abuztuaren 5ean hondartzetan dispertsioaren bukaera aldarrikatuko du Etxeratek | Basque Country | Naiz\nAbuztuaren 5ean hondartzetan dispertsioaren bukaera aldarrikatuko du Etxeratek\nDispertsioaren bukaeraren aldarrikapena hondartzetara eramango du berriro ere Etxeratek, abuztuarekin. Hilaren 5ean egingo ditu mobilizazioak Gipuzkoa, Bizkaia eta Lapurdiko hondartzetan, eta dispertsioaren amaierarekin batera euskal preso eta iheslari politikoak «etxean eta bizirik» nahi dituztela exijituko du.\nNAIZ|DONOSTIA|31/07/2018 07:15 Updated at:\nDonostian, Kontxa aurrean, eman du Etxertek hondartzetako mobilizazioen berri. (Juan Carlos RUIZ/FOKU)\n-Deba, Donostia, Zarautz, Orio, Laga, Laida, Laidatxu, Lekeitio, Muskiz, Ondarroa eta Hendaia (12.00)\n-Mutriku, Bakio (12.30)\nEtxerat elkarteak hondartzetako ekimenaren berri emateko agerraldia egin du gaur goizean Donostian. Beste urte batez dispertsio politikaren bukaera exijituko du Bizkaia, Gipuzkoa eta Lapurdiko hondartzetan. Elkarretaratze gehienak abuztuaren 5ean izango dira, baina bezperan ere izango da mobilizaziorik, Plentzian, 12.00etan.\nHala, abuztuaren 5ean, 12.00etan, Deba, Donostia, Zarautz, Orio, Laga, Laida, Laidatxu, Lekeitio, Muskiz, Ondarroa eta Hendaiako hondartzetan izango dira kontzentrazioak. Ordu erdi beranduago, Mutrikun eta Bakion jarri dituzte hitzorduak, eta 13.00etan, berriz, Eako hondartzan.\nPatricia Velez eta Urtzi Errazkin bozeramaileek nabarmendu dutenez, «inoiz baino arrazoi gehiago» daude elkarretaratze hauek egiteko. Gogoratu dutenez, dispertsio politikak dagoeneko hiru hamarkada daramatza indarrean eta senideek egin behar izaten dituzten bidaietan beren bizitza arriskuan jartzen dutela ohartarazi dute.\n«Gure sufrimenduak orainaldiari lotuta jarraitzen du, horregatik salatu behar dugu zoritxarrez balizko biktimak galera. Asteburuero, gure bizitza arriskuan jartzen jarraitzenn dugu bisiten eskubidea bermatzeko. 4.000 gorako balizko biktimak gara», salatu dute.\n«Bada gure herrian adostasun sendo eta zabal bat konponbiderako premiazko agendaren inguruan, horregatik mobilizazioa inoiz baino garrantzitsuagoa da», adierazi dute. Horregatik, «ezinbestekotzat» jo dute euskal gizarteak aurrea hartzea, «gizartearen gehiengo batek nahi duena behingoz errealitatea bihurtzeko».\nLoiolan, abuztuaren 1ean\nUda honetan presoen senide eta gertukoek «ez dute oporrik izan» eta espetxeetara bidaiak egitera behartuta daude. «Horregatik hondartzetan izango gara datorren astean, beste behin, isilarazitako egoera bati ahotsa eman nahi diogu, eskubideak urratzen dituen politika baten jaiotzatik sortzen den egoera bat, eta bere helburu bakartzat oinazea betikotzea duena», nabarmendu dute.\nHondartzetako ekimenaz gain, abuztuaren 1ean Azpeitiko Loiolako santutegian izango dira presoen senideak, 10.30ean, dispertsioa salatzeko. Iñigo Urkulluri txosten bat emango diote.\nForo Social: «En esta primera fase lo importante es mantener el nivel de cohesión existente»


Adineko pertsonen bakardadea arintzen saiatzeko neurri berriak – Irunero\nPosted on 2020(e)ko apirilak 23 2020(e)ko apirilak 23 by Irunero\nAlarma egoera eta konfinamendua ezarri zirenetik adineko pertsonak, batez ere bakarrik bizi direnak, Irungo Udalaren lehentasunetako bat izan dira. Adineko pertsonen beharrak erantzuteko hartutako azken neurrien artean, Gizarte Ongizate arloa Nagusilan boluntario elkartearekin elkarlaneko proiektua martxan jarri du “Zilarrezko Haria” izenarekin adineko pertsonentzako akonpainamenduzko doako zerbitzua eskaintzeko.\nKolaborazioa Gizarte Ongizate arloak bakarrik bizi diren adineko pertsona edo, inguruan lagun eta senideak izan arren, denbora asko bakarrik pasatzen duten adineko pertsonengan antzemandako beharrak erantzuteko helburuarekin martxan jarri da. Konfinamenduaren ondorioz denbora gehiago bakarrik igaro ohi dutela aurreikusiz, telefono bidezko akonpainamendua lagungarria izan daitekeela egiaztatu da. Horrela, Irungo udalak “Zilarrezko Haria” programa zabaldu nahi du, aurretik ekimena ezagutzen ez zuten pertsonek egitasmoaren berri izan dezaten.\nPrograman interesa duten pertsonek 900 713 771 telefono zenbakira deitu eta erantzungailuan haien izena utzi beharko dute. Beste aukera bat 688 741 451 telefono zenbakira deitzea izango da astelehenetik ostiralera goizeko 10:00etatik 13:00etara eta arratsaldeetan 16:30etatik 19:30etara edo haien izenarekin WhatsApp bat bidaltzea. Elkarteko boluntarioak adineko pertsonekin harremanetan jarriko dira, elkarrizketa baten bitartez adineko pertsona hauek sentitu dezaketen bakardadea arintzen saiatzeko. Kasu honetan, boluntario kopurua handitzea beharrezkoa balitz, Irungo Udalak osasun krisialdiaren hasieran bildutako boluntario taldea Nagusilanen esku jarri du.\nAkonpainamendu honek zerbitzu berezituagoen laguntza behar duten kasuak detektatzea ahalbidetzen du: psikologikoak, etab. Era berean, Gizarte Ongizate arloak deituta pertsonen batek telefono bidezko akonpainamendua behar duela antzematen bada, kasua Nagusilanen esku jartzen da. Horrelako erantzuna eman da udaletik egindako deietan antzeko kasuak antzeman direnean, adineko pertsona horiek bestelako behar berezirik izan ez arren, akonpainamendu hau eskertzen baitute.\nIa 6.000 telefono dei\nGizarte Ongizate arloa azken asteetan zehar hirian bakarrik bizi diren 65 urtetik gorako pertsonekin edo beste adineko pertsonekin bizi diren pertsonekin harremanetan jarri da. Udaleko langileei gutxi falta zaie multzo honetako dei guztiak amaitzeko, adineko pertsona hauek nola aurkitzen diren jakin eta, beharrezkoa den kasuetan, erosketak egiten lagundu, farmaziako produktuak erosi edo zakarra botatzeko.\nPosted in BerriakTagged Adineko pertsonak, Akonpainamendua, Bakardadea, berriak, Covid19-a, irun, irunero, Konfinamendua, Telefonoz\nSistiaga Mosso bere sorterrira itzuli da Menchu Gal aretoan


Eskuraketa: Jorge Oteizaren lau eskultura | Sala de prensa del Museo Guggenheim Bilbao\n17 Azaroa, 2005\nEskuraketa: Jorge Oteizaren lau eskultura\nBilduma Propioak Jorge Oteizaren lau eskultura eskuratu ditu\n2005. urtean zehar, Sociedad Tenedorak lau artelan erosi ditu, guztira 792.325 euroko inbertsioa eginez. Bilduma Propioak Jorge Oteizaren lau eskultura eskuratu ditu, bere bi serierik esanguratsuenetakoak ,hain zuzen: Esferaren desokupazioa eta Kutxa hutsak . Altzairuzko lau pieza dira, 1957 eta 1958 urteetanegindakoak.\nJorge Oteizaren obraren ordezkapen garantzitsua izatea, Sociedad Tenedoraren lehentasunetako batizan da bere Bilduma Propioa osatzean. Horien artean serie anitzetako adibideak edo familia esperimentaletakoak eskuratu nahi izan ditu, batez ere adierazgarri edo esanguratsuenak. Guggenheim Bilbao Museoan Oteiza: mitoa eta modernotasuna atzera begirakoa aurkeztu zenetik,honako sail hauei eman zaie lehentasuna:\nAsmo esperimentala, 1955-57\n- Poliedroen irekidura eta maklak. Harrian egindako obrak\n- Esferaren desokupazioa\n- Eraikuntza hutsak\nAzkena ematen duten obrak, 1958-59\n- Kutxa hutsak eta kutsa metafisikoak\n- Diedroak eta triedroak\nIzan ere, artista honen lanaren gune esperimentala dira obra hauek, eta eskultura modernoaren testuinguruan eragin eta garrantzirik handiena izan dutenak.\nHillargia (1957), Par móvil (1956) eskulturatik abiatuz egindako lehenengo estudioetarikoa da, Esferaren desokupazioa seriearen hasieran, hain zuzen. Obra hau mugimenduaren estudio batez baliatzen da egituraren ikuspuntutik, era berean, modu irudikorrean, ilargiaren faseei erreferentzia egiteko.\nEsferaren desokupazioa seriearen parte da, halaber, Bost Malevich ale makur dituen eraikuntza hutsa (1957), eta Oteizaren Malevichi omenaldia pieza garrantzitsuaren antza du. Pieza hauetan erabiltzen dituen unitateak dinamikoak dira, ez euren inguruarengatik bakarrik, baita forjak eurengan eragindako kurbadurarengatik ere. Honela, eskultura espazioaren kausa eta efektu bihurtzen da: espazioa bere sakonuneetan geratzen da, eta era berean badirudi espazioa bera, formen gainean presioa egindakoan,hauen azken eragilea dela.\nAipaturikoen serie berekoa da Esferaren desokupazioaren entsegua (1958), eta beste bi obratatik eratorrita dago: Elementu makur eta arinen bi pareren konjuntzio dinamikoa (1957), eta Esferaren desokupazioaren aurreko aldia , 1957. Beraz, serie honen emaitza esperimentala da. Pieza hau oso interes handikoa da, ez baita kopiarik ezagutzen; pentsa daiteke obra bakarra dela.\nAzkenik, Irekidura handia duen kutxa hutsa dugu, 1958koa. Oteizaren azken serie zabalekoa da, eta Kutxaren adibide fina irudikatzen du; bertan, espazioa eta formak beste pieza batzuetan baino askoz dinamikoagoak dira. Karakterizatzen dituen kuboak oso modu ezegonkorrean hartzen du forma, momentu batetik bestera formak egoera moldegabe eta zehaztugabe batera itzuliko balira bezala.


Ibon Muñoa “Hamaika desio utopiarako” : ataramiñe\nIbon Muñoa “Hamaika desio utopiarako”\n2018, 30 azaroa\nHitzaurrea: Leire Narbaiza\nIrudiak: Mikel Zarrabe\n430 orrialde. 10,5 x 15 cm.\n→ Leire Narbaiza Arizmendi (Eibar, 1968). Hitzaurrea\n→ Antxon Narbaiza Azkue (Eibar, 1948). Iruzkina\nLeire Narbaiza Arizmendi (Eibar, 1968). Blogaria\nDesio bakarra biharko\nLagun artean, txantxetan, esaten dugu kartzelan euskal preso guztiak artista bihurtzen direla. Egia da sortzea denbora eta burua betetzeko modu bat dela, eta gomendio hori ematen zaiela kartzelatutakoei, gutxienez, gorputz atal batek askatasunez jardun dezan, libre ibil dadin ziegako hormetatik at.\nLagun handiak izan barik, Ibon kaletik ezagutzen genuenoi harrigarria egin zitzaigun artista bihurtu, eta poesia idazten zuena jakitea. Kultura ekitaldi guztietan publikoan egoten bazen ere, bere karakter erreserbatuak ez zigun halako pistarik ematen. Ez genion poeta itxurarik ikusten, poetek itxura jakin bat edukiko balute lez!\nDena dela, begitazio hori erabat apurtu zitzaidan bere gutun konkretu bat ailegatu zitzaidanean, gure aita hil eta idatzi zidana doluminak emateko. Eder-ederra izan zen, delikatua, goxoa eta karinoz betea. Hor ikusi nuen Ibonen alde sentsible eta poetiko hori. Oraindik ez diot behar den bezala eskerrak eman idatzitakoagatik. Izan bedi aitzin-solas hau eskertzeko modu txiki bat.\nIbon kalean balego, blogaria litzateke. Blogari berezia, halere, bertsoz eta poesiaz ematen duelako egunekoak eragiten dion hausnarketa, normalean, hitz lauz jarduten dugulako bloga dugunok. Era berean, ezin dugu ahaztu, unean uneko gaien gainean hausnartzen da webgune batzuetan. Muñoak gauza bera egiten du, ezagutu duen albiste batek, adibidez, zer senti edo pentsarazi dion azaleratzen du. Eguneroko moduko bat dela esan genezake, beti ere hitz neurtuan idatzita.\nAskotako gaiak darabiltza, baina hiru nabarmentzen dira: aktualitate sozio-politikoa, natura eta Eibar. Hiru gai, sarri gurutzatu egiten direnak, beti aurrera begira jartzen da Ibon, kritiko, baina esperantzaz blai agertzen dira paperean idatziok, harrigarria hori ere jakinda kartzelan idatzita daudela.\nLiburua irakurtzen nenbilela, beste idazle euskaldun bi etorri zaizkit gogora etengabe. Ez estilo aldetik, bai jorratutako gaiengatik. Biak ala biak espetxean egondakoak, baita zein bestea erbestean bizi izandakoak. Baina sasoi bitakoak. Idazle oso desberdinak: Joseba Sarrionandia eta Toribio Etxebarria.\nSarrionandiak kartzelan idatzitako Ni ez naiz hemengoa liburu sailkaezina gogorarazi dit Muñoarenak. Besteak beste, aktualitateak sorrarazitako hausnarketak zurian beltz egiten duelako Sarrionandiak. Gainera, egunerokoa da, eta poesiak ere tartekatzen ditu. Espetxeaz ere badihardu Iurretakoak liburu horretan.\nBestetik, Toribio Etxebarria eibartarraren Ibiltarixanak etorri zait akordura. Erbestean idatzitako liburuaren tematika askotakoa bada ere, garrantzia berezia dute Eibarrek eta naturak. Ahaztu barik, poemak errimatuak direla, Ibonen asko lez. Biak eibartar prestuak, gure herria beti gogoan, atzerrian egon arren.\nSarrionandia eta Toribio (barkatuko didazue gehiegizko konfiantza, baina ia etxekoa dugu askok) ez dira bidelagun makalak edozein irakurketarako. Bietatik edango zuen, seguruenera Muñoak, eta inspirazio iturri bikainak dira edonorendako.\nAmaitzeko esan nahi dut izenburua eder-ederra jarri diola Ibonek liburuari: Hamaika desio utopiarako. Hamaika asko direnez, eta utopia inoiz ez delako gauzatzen, nik desio bakarra dut biharko: Muñoak liburua sinatzea aurrez aurre, Eibarko edozein kale-kantoitan. Bihar bertan.\nOn dagizuela irakurketak!\n→ Antxon Narbaiza Azkue (Eibar, 1948) Idazlea\nLiburu bat, egile bat\nTomas Mororen Utopiako pasartetxo batekin hasiko naiz. Piarres Xarritonen itzulpenak presoei buruz diharduela honela dio: “Ohoinak berak, bortxazko lanetara bidaltzen dituzte. Baina non ez duten beste izigarrikeriarik egin, ez dituzte presondegietan hersten ez katez kargatzen, bakarrik lokarri edo estekagailurik gabe ihardunarazten dituzte auzo-lanetan” (Utopia, 69. orrialdea, beltzak nireak dira)\nHorrela utzi dute Ibon, bakarrik auzo lan neketsuan, izan ere, utopia(k) atxiki nahi lituzke edo behintzat arrastoa aurkitu. Eta horrelako jomuga handiak aurreikusteko bakardadea ezin bestekoa izan liteke. Jakina, bakardade hautatua ez berea bezalakoa. Oro har, bakardadeak arrisku bat izan lezake, gizakiak soziala izatera, bestearen hurbiltasuna behar du, bestela gehiegi eragiten omen dio buruari. Horrekin ez dut esan nahi Ibonek, bere intelektoari gehiegi eraginez, zentzuen oreka galduko duenik. Ez, inondik ere. Gainera gauza eder bat badauka gure mutilak, esperantza, laster bere ataka zabaldu egingo dela. Horra bere lehen utopia betetzear. Ez du gainera, gauza material gehiegi beharko bere etorkizun hurbilean. Liburuan dioenez: Utopia ez da ilusio bat baizik kontzientzia eta praktika, zentzuz murriztea kontsumismoa (kontsumoa), auzolan jatorra barreiatzea. (271. orrialdea).\nIbonekin ez dut asko hitz egin. Orainaldia erabiltzen dut, oraina iraganaldia baino askoz hobea delakoan, hastear dagoen denbora ere orainekoa baitugu. Gutxitan egin izan dut berba Ibonekin. Mutil isil, barnerakoitzat daukat. Orduan épokan, utopia, letra larriz idazten zen, gaur egun, letra ttipiz. Baina zertzelada horrek ez gintuzke lehenengoa garrantzia handiagokotzat jotzera eraman behar. Gogoan dut, garai hartan Ibonek Nafarroako erresuma zeukala buruan, besteak beste, euskal nortasunaren lehenengo gauzatze instituzionaltzat joaz. Baina Nafarroa oso euskalduna izan bazen ere bere hastapenetan alderdi etnikotik begiratuz, behintzat, laster endekatu zen, nahastu egin zen okerrerako, Europako monarkien interesengatik. Bigarren Nafarroa hau ez zitzaigun gustatzen. Euskal Herri euskaldun utopiko hartatik gainbehera handia etorri zen, gipuzkoarrek, bizkaitarrek, arabarrek, errioxarrek, bakarrik utzi zuten Nafarroa, itsasorako biderik gabe ere, erresuma haren hondamendirako bidea erraztuz.\nEgun daukaguna daukagu.\nIbonen gaztaroan basoak ez zigun zuhaitzak ikusten uzten. Egun, agian alderantziz gabiltza, ehunka dira zuhaitzak, ostera, basorako bide zuzena lortzeak urrun dirudi. Txikitik handira joan nahi genuke. Baina ez da erraza. Han-hemenkako zuhaitzok gure eguneroko utopiak dira, behar bada gehiegi dira, ala ez? Gauza da letra ttipiz idatzi eta adierazten direla. Utopia txiki horiek letra larriz idazten den Utopia horretara eroango ote gaituzte?\nAgian, ez. Baina merezi izango du beraiei lotzea, Ibonek bere bertso liburuan egiten duen antzera.\nIbonen bertsoak narratiboak dira, lekukotza eman nahi dute. Ez ditugu guztiak aipatuko baina lagin bati helduko diogu irakurleak zeri heldu izan dezan irakurketari ekin aurretik.\nGarbi dago ziegaren bakardadean dagoen notinak bezala, espetxeratuak bere kamara martxan daukan ikuskatzailea dela: dena interesatzen zaio, pertsonak eta egoerak; gizartearen adar guztiak, baina batez ere ahulenak; pertsonak eta justizia gabeko egoerak: emakumeak, sexu zehatz gabeko pertsona sufrituak, langileak, migranteak, etorkinak, oro har, espetxeratuak, iheslariak eta, noski euren ideiengatik preso daudenak. Alkohola eta droga, (batez ere gazteen baitan), arrazismoa, ekologia, euskararen patua, gay-lesbianen patua, haurren egoera munduan, injustizia, oro har munduan, kontsumismoa, kutsadura, prostituzioa…, landutako beste gai batzuk dira. Munduko gatazka oro, egun diren minoria etnikoen alde, eta, oro har, herri zapalduak gogoratuz (Palestina, Myamar…). Izenetan ezin falta Lauaxeta euskal poeta ahantzezina. Beste maila batean euskal politikariak eta gure egungo asintoniak agertuko dira (Urkullu, Artolazabal…), Catalunyako prozesa, Nafarroako eskuina. Ez dira gutxi, bestalde, pertsona ospetsuak bertsoen ehunean ageri. Lagin legez, hor ditugu: Gladys del Estal, Rosa Parks, Che Guevara, edota etxekoak, Jose Antonio Alberdi, Goma ezaguna…Animaliak ere ez ditu egileak baztertzen: Camile hartza, Pantxika astoa…\nNarrazio batzuk kronikak dira hasieratik amaieraraino, adibidez, migrazioaz ari diren ondoko hauek: Igoumenitsa. Mikel Zuluaga eta Begoña Huarteri (64-65 orrialdeak), hasi eta buka gainera, egileak bertsoei amaiera ematen dielarik, aitorpen batekin: “desobedientzia zinez delako utopiaren hasiera”.\nBiziki interesgarria iruditu zaizkigu Akulturazioak ez dezan jan txantxangorria bertsoak “ (208-209 orrialdeak). Euskal gizarteak, euskararen bizi iraupenaz kanpo, bere akulturazioaren arazoari egin beharko dio aurre hainbat arinen. Izan ere, eta horra paradoxa, euskal hiztun asko irabaz dezakegu, baina zer egin dezakete hiztun horiek, gurea den telebistaren utzikeriaren aurrean? Erdarazko ekoizpenak kontsumitu! Inkestek behin eta berriro esaten digute euskaldunok Tele 5 katearen kontsumitzailerik handienak garela Espainia estatuan. Beraz, euskaraz aritzeaz landa, kalitatezko kultura behar dugu, batez ere euskal hiztunok.\nInteresgarria, halaber, hurrengo Biktimak ondratzeko euskal memoria bertsoak non amaiera indartsuak ederki biribiltzen duen egilearen ideia nagusia: (…) “historia zuzen idatz dezakegu egiak landatuz gezurrak erauziz, matazak bilduta hariak harilduz ehunduko dugu euskal memoria”1.\nMaitearen absentziaz landu dituenak ere, txukunenen artean daude. Adibidez, ezkor ez bizitzeko deituetan, 114-117 orrialdeak, 4. eta 8. bertsoak, gure ustez, oso politto daude burutuak.\nEz dio baina Ibonek errealitate gordinari muzin egiten. Zuzen-zuzenetik jarraitzen du egunerokoa: Samalda (“la Manada” deitoragarria), Eibarko Akebai edota Euskadi-Nafarroako gorabeherak dira etsenplu. Hor ditu, halaber, besteak beste, Alfa enpresaren heriotza geldoari eskainiak (418-421 orrialdeak) edota segidan datozen pentsionistak gogoan idatzitakoak (422-423 orrialdeak). Aipaturiko bi bertso sorta hauek ixten dute hain zuzen, liburua.\nTesi bezala, eta, Ibonen iritziz, bi etsai garbi dituzte gurea moduko herriek, estatuak, maltzur eta makur portatzen baitira herri txikiekin eta, sistema kapitalista. Azken honentzat dira hitzik salatzaileenak: (…) “kapitalismoa ez da oasi bat baizik lapur eta makurren zorua” (37. orrialdea)\nIa liburuaren hasieran, hirugarren bertso multzoan oker ez banago, bertso egileak bere zelanbaiteko testamendua ematen digu. Xederik behinena, deitzen duen lau bertsotako multzoan bere jomuga nagusiak plazaratzen ditu. Bertan dago triangelu desiratua: Presoa (ohia), Zu. Hots, maite duen pertsona eta, azkenik, toposa, lekua, Eibar (Arrate). Presoaren bizitzaren hasiera eta amaiera. Hortxe datza poetaren esperantza, berak amets duena. Bidaia hori ez du noski bakarrik egin nahi, maitearekin eta herriarekin burutu nahi luke.\nIbonen diskurtsoa ia erabat narratiboa denez, zelanbait prosa poetikoa deitu ohi dugun alorrean barneratuko genuke: kontatu nahi du, gauza gehienak interesatzen zaizkio baina, errimaren –nolabait esateko– gatibu da, zertzelada horrek, hots, ezinbesteko duen hitz errimatuaren bila ibili beharrak baldintzatu lezake bertso egilearen mezua. Harako klasikoak zioen bezala, errima behartuegiak ez dira errima “osasuntsuak”, ripioak dira.\nBere ideiak erakutsi nahiak ezaugarri batzuk azpimarratzera eraman dezakete hura: aditzen kopurua, adibidez, izugarri handia da: lirikoak ez dira asko bertsook eta, orduan perpausaren beste osagai batzuk agertuko dira, izenak, izenlagunak, eta abar. Oro har, esan liteke, gure herrikideak prosa bertso bilakatua egiten duela. Bertso laburrak, asko eta asko, zortziko txikian eraikiak, 7-6 silabatan, biziagoak dira, agian erakargarriagoak, luzeak ostera, trinkoagoak, nahasiagoak batzuetan. Beste zenbaitetan, berriz, hamarreko handia sumatu dugu. Errima demagun errazak dira, askotan, aditzetatik sortuak: -tu/du, -ta, -tz(e)n, t(z)eko/. Izenak direnean berriz, –na, –tza…amaierak ez dira urri, ezta errima inesiboa ere bakana: – (e)an/(e)tan.\nLexiko aldetik harrigarria da, sinonimia gehiago ez erabiltzea: lilitu, naro, pilpira…, eta beste zenbait hitz errepikatu egiten dira, agian askotxo.\nPoetika baten lanabes edo erremintei begira, ikusten dugu, erabili erabiltzen badu ere, hiperbatona presenteagoa behar lukeela. Aliterazioak oso errepikakorra dirudi. Naro(ro) adberbioa, aurreratu dugun legez, adibidez, oso maiz erabiltzen du eta ez da gure uste apalean oso poetikoa: “roro” hori. Lantzean behin, oso lantzean behin naroki irakurriko dugu. Ostera, ongi lortua dirudi adibidez, honako aliterazioak: “kapitalismo gaitza galtzen has gaitezen” (31. orr.)\nElipsia ongi erabiltzea komeni da bestela esaldiaren esanahia zaildu egin lezake. Badira adibideak aski liburuan. Bestalde, aditz trinkoen presentzia bitxia egiten da, batzuentzat ongi etorria, bestetan zalantzazko, oro har gehiegitxo kopuruan: eduki, egin, entzun, esan, ezagutu, ikusi, jarraitu…, beraz, horrelako aditz trinko andana ez da txikia. (behartua bezala batzuetan, inoiz ulergaitz)2. Uste dugu bertso egileak ezustekoa eman behar duela, amaiera azkar eta eufoniko batez.\nHitzen esparruan, berriz, azpimarratuko nuke egilearen ahalegina han-hemenkako hiztegia erabiltzeko. Zinez aberatsa gertatzen da atal hori. Inoiz erabilera eztabaidagarria ondorio bada ere. Adibidez, baita (etxea, babesa), izen soil erabiltzen du behin eta berriro, aurretik inolako posesiborik edo, barneratu gabe. Asko dira etsenpluak. Aurrean posesiborik gabeko erabilera horrekin sentsazio arraroa geratzen zaio irakurleari: 266. orrialdean adibidez, Joxean eta Joxiren erailketaz ari dela eta, bertso egileak honela dio 2. bertsoan: Tolosan zuen alde tink ziren altxatu/ Karnabak urri hartan isilik geratu/ bihotzak zitzaizkigun berriaz urratu/ geroztik zaituztegu baitan ferekatu. Ikus, halaber, 315 orrialdea. Edota beste hauek: (…) “Psikoterapia bikaina ei da estresa baitatik lurrun dakigun” (353) gure baitatik, idatziko genuke, oro har. Edo 384. orrialdean: (…) “Jakin dudanean zuen ataka baitan negargura estekatu zait” perpausean, nire baitan, aiseago irakurriko genuke guk.\nUtopiak berriro ere: txikitik handira\nIbonen bertsoak narratiboak, diskurtsiboak dira, bitxia da baina ziegako espazio hertsitik begirada zabala dauka mundura. Begirada ezin diezaioke inork oztopatu, debekatu. Bertatik utopiak identifikatzen hasiko da. Baditu hitz totem batzuk, erreferentzia, batzuk utopia txiki horiekin lotzen ditu: sorterrikoak gehienak, haurtzaro eta gaztaroko sinboloak: Eibar, jaioterria eta, Akondia, Galdaramiño, Kalamua, Untzaga, eta, noski, Arrate, seguru asko, sorlekuaren, eibartarron umetoki sinbolikoa, denon habiaren jatorri eta… amaiera: gurasoei omenaldia; Ibonek bere Xederik behinena esplizitoki titulatzen duen bertso multzoan bere intentzioak laburbiltzen ditu: (…) “askamena Arraten dugu ospatuko, izarren distirekin maitez gozatuko”. Beste erreferentziak, berriz, hasieran aipatu dugun utopia handiarekin harreman estuan daude: Amaiur nafarren gotorlekua, adibidez.\nLeotzatik, paisaia, pertsonaiak idealizatzen dira (aipaturiko Che Guevara, euskal borrokalari hilak: Argala, Txomin..,). Idealizatzen dira, halaber, egoerak (gazteriaren konpromisoa, Ake bai, kanpaina, euskaltzaleen erantzunarekin).\nGatazkaren behin betiko amaiera etorriko da: “Amaiurrera gara helduko batera”.\nBaina ezin inori ezer leporatu, utopiarik gabe bizitzea ez da erraza, ez da erraza maitatzea, ez da erraza borroka egitea…\nBertso egilearen denborak\nEz dut irudikatu nahi presoa bere esparru txikian, ortziari begira, gerizpean geratzen zaizkion egunak zenbatzen, egutegian, iraungi den eguna ezabatzen harrotasun ez gutxiz. Besteoi, gizarte lehiakor honetan, orainaldia interesatzen zaigun bitartean, Ibonek erlojuaren orratzek markatzen duten norabidea maite du. Egunsentitik ilunabarraren bitartean, gudu txiki bat irabazi diola denborari egiaztatzen du. Horregatik Muñoaren aditz denborek geroa, etorkizuna markatzen dute pozarren, etorkizuna non maitearekin bilduko den leku jakin batean. Etengabea da, izan ere, kartzelatik alde egiteko unearen erreferentzia: euliak ditu aipagai bertso baten, bada beraietako bati diotso: (…) “Euli beltzak esan dit ere goiari eusteko, gutxi gelditzen dela motxila husteko” (338). Diogunaren beste adibide garbia dugu bertso sail bat: “Azken txanpan orain lez zurekin”(312). Liburuaren metonimia lirateke zortzi bertsoak non presoaren esperantza gailurra joko duen: udaberrian kokatzen du haren balizko espetxetiko irteera: “kartzela kide barik uztea lehena, maiteaz bizitzea gozo bigarrena”. Ezinezkoa baita udaberria ziegan dastatzea.\nEta udaberria, gerezi denbora izan ohi da, 1870ko frantses iraultzaileek plazaratu zuten harako temps de cerises kanta ezagun zoragarriaren haritik. Gerezi denbora egokia bada, iraultzarako, maitasunerako eta….espetxetik alde egiteko (Ibon aurreko Udaberrian biziko gara bertso liburuan ere ildo horretatik doa).\nProzesoaren, gatazkaren metafora\nPolitta da, ehunzangoaren eta barraskiloaren artean egiten duen kontrajarpena. Hau da, ehunzangoa astiro-astiro aurrera doa bere helburuaren bila eta, iritsiko du, seguru. Barraskiloak, berriz, ez du gatazka gaindituko. Eta bertso egileak dio, haren ustezko akatsak azaleratuz: “presarik gabe doa Herioren bila, azkarrago naturan arituko balitz, bizirik gehiago iraungo luke”3. Harako dortoka eta erbiaren alegia klasikoa dakarkigu gogora.\nBi ditu, besteak beste, hartzaile egileak eta biek, irudikatzen dute behar bada, Ibonen utopia. Lehenengoa txikia, bertsoetan maiz agertzen den izenik gabeko Zu hori, bestea, zuek, gu euskaldunok, egilearen helburuekin identifikatzen diren euskaldunak. “Zu eta zuek nire indarra zarete”. Hor aurkitzen ditu Ibonek bere utopia osoaren, etxearen zutarri ezinbestekoa. X-aren maitasuna eta euskaldunon sostengua. Eta aitortzen du: “zigorra gaintzen ari naiz hangoa naizelako, atzo lez zuen ametsak nireak direlako” (348-349 orrialdeak).\nEz dago, alde horretatik, aparteko hanka sartzerik. Alferrik,dena den akatsik gabeko libururik aurkitzea. Horrelakoak konpontzen behin eta berriro saiatu arren, erratak itzuri ezina dirudi. Beti edo ia beti agertzen da iratxo gaiztoren bat akatsen bat sorrarazteko.\nHor ditugu, esaterako, 119. orrialdean, Ama-lurri deika herriaren alde deituriko bertsoen 2. ahapaldian, (…) “garbi diet esango porlan zaleei guk elkartasuna hobeste dugula” hobesten behar luke, jakina. 243. orrialdean, aldiz, Jubilatu den Sumendixako Pantxikari, izenekoan, 7. bertsoan, hirugarren lerroan, “daborren hotsekin oinez”, danborren ordez; bertsoaren izenburuan oraingoan: Miltantzia, militantzia-ren ordez (280. orrialdean), dantuzkit, entzun aditz trinkoaren orainaldia, dantzuzkit-en ordez (297. orrialdea), biziteko irakurtzen ari gara, bizitzeko-ren ordez (309 orrialdea), Montmatre, Montmartre behar duenean (364. orrialdea). 372. orrialdean, Ahed Tamini palestinar nerabeari eskainitako bertsoetan, 1. bertsoan, ondoko lerroan: (…) “Palestina duen zaititu murrua”, zatitu behar duela ematen du. 400.ean, aldiz, Kantarui dirakurgu, Kantauri behar luke, jakina. 411. orrialdean, berriz, diatezke, daiteke-ren ordez.\nLiburuak behar luke, argitalpen txukunago bat, non indizeaz kanpo, gaiak hobeto bana daitezkeen, tematikaren arabera edo behintzat hurbildu horretara. Adibide bat izan liteke arestian aipatu ditugun Xederik behinena izenburuko bertsoak. Hasieran ematen zaizkigu; gure ustez, geroago egokiago kokatuko lirateke.\nLaburbilduz, Ibon Muñoa bere bizitzaren gazi-gazak plazaratzeaz kanpo, kronikagile bezala zehaztasunez betetako lana egin du. Horregatik, pentsatzen dugu bere pentsamendua hitz lauz emango baligu bere diskurtsoak ez lukeela ezer galduko; aitzitik, berak lantzen dituen gaien arabera, eduki gehienek hobeto adieraziko lukete egileak berak nahi duena. Maiz ez baita nola helarazten den mezua baizik eta zer adierazi nahi den. Auto estimu kontua ere izan liteke, alegia, idazleak bere burua, prosa arrunta erabiliz, paradoxa bada ere, biluzi egin beharko lukeelakoan.\n1 Nahiz eta hemen ere agian agertu ohi den elipsiren baten erabilerak esanahia ilundu lezakeen. 1. bertsoan: (…) “herrian dezagun arnasa baretu ariman dakigun lili atsegina”\n2 Adibidez, egin aditzaren iragan forma, pluraleko 1. pertsona, erabiltzean: “lan genegien” (128. orrialdean); Iluna beste zenbaitetan: ez da oso ulergarria, adibidez, Gure desira urriak 1 ospatzea bertso multzoan, 3. ahapaldian, (…) “jakobinoek, ordea, diotez akastunak” (203. orrialdea). Halaber, 256. orrialdean, Kartzelan ez dago zerurik bertso multzoan, lehen ahapaldian, “euren telebisten zarata dantzut, iruzkin lizunak ozen diotez”, aditz trinko hau errata ote da, ala dituzte esan nahi da?\n3 Eta eibartarrok Gabonetan, batez be, irentsiko ez bagenitu (Mario Lizarralde eibartarrak hamabi dozenatik gora jan ei zittuan jarrialdi baten!).\nAtalak: Ataramiñe, Bertsoak, liburuak, presoak


Ekologikoenera itzultzeko zortzi aholku | Consumer\nEkologikoenera itzultzeko zortzi aholku\nIkasturte berria iraunkorragoa izan daiteke guraso, ikasle eta ikastetxeentzako hainbat aholku emanez\narabera: Astelehena, 2014ko irailaren 08a\nIrudia: Ministerio TIC Colombia\nOporren amaiera eta eskolara itzultzeko unea hurbiltzen ari dira. Ikasturte berria ekologikoagoa eta, bide batez, merkeagoa izan daiteke, eskola-materialari, liburuei, arropei edo garraioari aplikatutako kontsumo-ohitura iraunkorrekin. Artikulu honek zortzi aholku eskaintzen ditu, eskolara itzultzea ekologikoagoa izan dadin.\n1. Armairuak ondo errepasatzea\nIrudia: IKT Ministerioa Kolonbia\nEzer erosi aurretik, ideia ona da armairuak, tiraderak, trastelekuak eta abar aztertzea. ikasturte berrirako aprobetxa daitezkeen eskolako material eta arropa guztiak berreskuratzeko. Hala, dirua aurrezteaz gain, hondakin gutxiago sortzea eta lehengai berriak erauztea lortzen da.\n2. Ahal den guztia berrerabili\nEnpresa ekologikora itzultzeak dirua aurrezten eta ingurumena zaintzen laguntzen duMurriztu eta berrerabili ondoren, edozein kontsumitzailek eguneroko bizitzan egin dezakeen ekintza ekologikoena da.\nAnai-arreba zaharren edo lagunen eskola-liburuak berriz aprobetxa daitezke, kontu handiz jardun badira. Ikasleen guraso-elkarteek bilduma bat egin dezakete beste ikasle batzuentzat baliagarri izan daitezkeen eskuliburuak lortu eta banatzeko.\nElikadurari dagokionez, erabili eta botatzeko ontzien aurrean, komenigarria da ontziak, tarerak, kantinplorak, bidoiak eta abar erabiltzea behin baino gehiagotan erabiltzeko eta, ahal bada, material ekologikoekin fabrikatzeko.\n3. Egin erosketa-zerrenda ezinbestekoa\nBehar diren gauzen zerrenda planifikatzeak erosketak errazten ditu, eta aurreztu eta xahutzea saihesten du; elikagaien kasuan, ingurumen-inpaktu larria eragiten du. Era berean, eskola-erosketa-zerrenda oso erabilgarria da, eta gastua murrizten eta ezinbestekoa soilik erabiltzen lagunduko du.\n4. Kalitatezko produktuak eta kalitatezko produktuak erabiltzea\nProduktu batzuk, hala nola arropa, gutxi irauten diete haurrei, eta kalitate eskaseko produktuak erostea oso garestia denez, ez da oso ideia ona. Merkea izan ohi da, ez bakarrik poltsikorako, baita ingurumenerako ere. Kalitatea, batez ere adin txikikoak eta produktu sentikorrak direnean, lehenetsi beharreko elementua da. Horretarako, ona da produktuak aztertzea, kalitate eta prezioaren arteko erlazio ona izatea, beherapenak edo deskontuak baliatzea, eta erresistenteak eta erabilgarriak izatea.\n5. Eskola-material ekologikoa erostea\nEskola-materialaren marka komertzial nagusiek gero eta produktu “ekologiko” gehiago dituzte, edo prozesuan barneratutako jasangarritasunarekin. Era berean, produktu ekologikoetan espezializatutako zenbait sinadurk, horietako askok alemaniarrak, eskola-material “berdea” berariazko lerroa dute. Etiketa ekologikoei erreparatzea ere komeni da, adibidez, FSC modu jasangarrian kudeatutako baso-produktuetarako, edo ingurumen-kalitatearen irizpideekin fabrikatuta badaude (adibidez, ISO 14001 ziurtagiriak). Eskola-materialaren ohiko saltokiek, produktu ekologikoen saltokiek edo Internetek eskaintza zabala eskain dezakete.\n6. Eskolako Agenda 21 onartzea\nHezkuntza-arduradunek iraunkortasuna eta ingurumen-kontzientzia areagotzeko neurriak ere bultza ditzakete. Espainia osoko gero eta zentro gehiagok hartzen dute Eskolako Agenda 21, Agenda 21en “alaba” ekimena. Ekimen hori NBEk sortu zuen 1992ko Rioko Goi-bileran, hirien garapen jasangarria handitzeko. Eskolaren kasuan, ingurumen-hobekuntzatik eta ikastetxeetan eta ikastetxeetan garapen iraunkorrari laguntzetik igarotzen dira helburuak. Hainbat gai ukitzen dituzte: biodibertsitatea, klima-aldaketa, poluzioa, kontsumo-ohiturak, energia berriztagarriak eta mugikortasuna. Eskolek beren antolaketa-sistemaren barruan sartu behar dute, hainbat fasetako metodologiarekin eta irakasleak, ikasleak, familiak eta irakasle ez diren langileak inplikatuz.\n7. Ingurumen-kontzientzia handiagoa sortzea\nIngurunea zaintzean haurrak heztea garrantzitsua dela adierazten dute adituek. Txikitatik jardunbide egokiak eta ingurumenari lotutako oroitzapenak barneratzen badira, errazagoa izango da haien zaintzaz kontzientziatzea. Horretarako, helduek balio eta ohitura ekologiko txikienei erakusteko erantzukizuna dute. Hori lortzeko modu egokia naturarekin lotutako jolas eta jolas dibertigarriak dira.\n8. Ahal den neurrian auto pribatua ez erabiltzea\nAuto pribatua erabiltzeak, gastu ekonomiko handia izateaz gain, ingurumen-inpaktu handia eragiten du, eta klima-aldaketa eragiten du, bai eta berotegi-efektua eragiten duten gasen emisioak ere. Horregatik, ahal den guztietan, saihestu egin behar da. Etxetik hurbilen dagoen ikastetxe bat aukeratzea, garraio publikoa erabiltzea edo, horren ezean, ibilgailu pribatua partekatzea da hori lortzeko gomendio batzuk. Gero eta ikastetxe gehiagok antolatzen dituzte “pedibusak”, gurasoek antolatuta edo eskolak berak antolatuta, ikasleak heldu batekin edo gehiagorekin eskolara oinez joan daitezen.\ningurumen-hezkuntza material escolar-eu productos ecológicos-eu


Gaur erabakiko da itzulia — Eibar.ORG | Eibarko peoria\nHemen zaude: Hasiera / Blogak / Lagun batek esan dit lagun batek esan diola / Gaur erabakiko da itzulia\nJulen Gabiria 2005/04/08 09:09\nErraz, oso erraz nagusitu zen atzo Alejandro Valverde, bigarrenez aurtengo Itzulian. Guztira, lau ditu Euskal Herriko Itzulietan: bat duela urte bi, bestea iaz eta, momentuz, bi aurten. Mutil honek edozein unetan harritu gaitzake, eta horregatik utzi dut "momentuz" zuhur hori, gaurko etapa bikoitza baino ez denean falta karreristen festa hau amaitzeko. Aurten, berriz, sei garaipen ditu atzokoarekin.\nGasteiztik Altsasura egin zuen atzo tropelak. Espero zen moduan, ihesaldi batek egin zuen bidearen zatirik nagusiena buruan. Hasieran bost txirrindulari ziren, tartean Andoni Aranaga. Esan beharra ote dago ze taldetakoa den azpeitiarra? Aber... bai! nork esan du? zuk? jakina ba: Kaikukoa! A zelako itzulia egiten ari diren! Txapela kentzekoa. Egunero-egunero hor, lau etapa eta lau ziklista, duten guztia ematen. Pena bakarra da garaipenik ez dutela lortu, baina hori bai: egunero egon dira podiumean sariren bat jasotzen. Ez bada tarteko helmugen saria, mendikoa, baina beti hor.\nUne honetan bertan, Andoni Aranaga bera mendiko saria ari da disputatzen, David Latasa iruinseme jatorrarekin. Puntu bakarreko aldea dute, eta seguruenik gaurko etapako Aztiria mendatean erabakiko dute auzia. Gero beste mendate bi daude, baina pentsatzekoa da oilarren arteko borroka hasia izango dela ordurako, eta zailago izango dute puntuak lortzea Asentzion eta, zer esanik ez, Arantzazun.\nHasieran, beraz, bost iheslari zihoazen. Baina tropeletik beste bi irten ziren. Eta ze taldetakoak izango eta, Kaikuren moduan, UCI Pro Tourren ez dagoen beste talde aktibo batekoak biak: Comunitat Valencianakoak, zehazki. Hereneguneko ihesaldian, bost ziklistatik hiru talde horretakoak ziren. Atzo, bik ihes egin tropeletik eta biak talde berekoak. Gauza kuriosoak ikusten ari gara Itzuli honetan, ez direnak egunero ikusten gaur eguneko txirrindularitzan.\nBi txirrindulari horietako bat, hain zuzen ere, David Latasa zen. Zazpiko taldea sortu zen aurrean, beraz, eta tarte handia lortu zuten pelotoiarekiko, 5 minututik gorakoa. Orduan, liderraren Illes Balears eta Perdigueroren Phonak hasi ziren tiratzen, eta ez zuten inongo arazorik izan ihesaldia bertan behera uzteko. Hala ere, etaparen amaiera aldeko erritmo biziak eta Sakanako haizeak tropela moztu zuen birritan edo hirutan, eta, helikopterotik hartuta, irudi politak ikusi genituen: Phonak blokean tiratzen, eta sasi-abanikoak pelotoiaren erdialdean. Pena, benetako abanikorik ez zela egon, emozio gehiago izateko. Ze, egia esan, atzokoa trantsizioko etapa izan zen, Gasteizkoa baino askoz ere gehiago. Itzuliko motelena ere bai, nahiz eta, normalean, Euskal Herriko Itzulian Nafarroara heltzen diren etapetan beti izaten den saltsa interesgarririk.\nEtapa amaitzeko bost kilometro falta zirela, Vinokourovek eta Lovkvistek egin zuten alde, eta emozioa jarri zuten arren, ez ziren urrunera heldu.\nAzkenean, Altsasun sartuta, Valverdek aise lortu zuen garaipena, Di Lucaren eta Perdigueroren aurretik. Esprinta nahiko atzetik hasi zuen Valverdek, taldekide barik inguruan, izan ere, Valverderen taldeak badu zeregin garrantzitsuagorik: Osaren lidergoa babestea da euren betebehar nagusia, indarrak esprintetan gastatu barik. Gainera, Valverdek ez du taldekiderik behar. Di Luca, Perdiguero, Pineau eta konpainiaren atzean jartzen da, itxuraz lar atzean, eta holako batean, azeri, kolpea jotzen du. Gasteizen ozta-ozta irabazi zion Lombardi zaharrari, baina atzo lasai-lasai atzera begiratzeko denbora ere izan zuen. Helmugan, besoak altxatu beharrean, besoak zabal-zabalik jarrita sartu zen, niri hainbeste gustatzen zaidan moduan. Zoritxarrez, oraindik ez dut ikasi blogean argazkiak jartzen, baina hemen ikus dezakezue zelan heldu zen murtziarra. Hori bai: argazkiak jartzen ikasten dudanean, ez dizuet bakerik emango, eta artikulu guztiak publikatuko ditut argazkiarekin.\nGaurko etapa bikoitza\nEtapa esprintean amaituta, sailkapen nagusiak bere horretan jarraitzen du, eta gaur arrastian jakin ahal izango dugu nork idatziko duen bere izena Itzuliaren historian.\nHasteko, Altsasutik Oñatira doan 93 kilometroko etapa laburra dugu. Nik ilusio handia dut etapa horrekin, baina badakigu askotan ilusioak zapuztuta geratzen direla horrelakoetan: pentsatzen dugu gerra polita egongo dela, eta gero konturatzen gara azken mendateraino inork ez duela erasorik jotzen. Eta azken mendatean ere, azken kilometroetan.\nZer gerta daiteke goizeko sektore honetan? Ez dakit, baina, gutxienez, pentsatzekoa da oso bizia eta azkarra izango dela. Illes Balearsek erritmo handia jarri beharko du, kontrarioen erasoak saihesteko. Horrek esan nahi du erasoak egon daitezkeela, edo hori pentsatu nahi dut, ikuskizunaren onerako. Eta, jotzekotan, ezin da Oñatiraino itxaron, ze Arantzazun faboritoen taldea apurtzea ez da erraza izango. Arantzazu luzea da, baina maldarik gogorrenak hasieran ditu. Beraz, jotzekotan, Asentzion jo beharko litzateke erasoa. Esate baterako, Saunier Duval taldeak baditu zenbait ziklista oso ondo kokatuta sailkapenean (Rodriguez 7 segundora eta Zaballa eta Piepoli 14 segundora), igotzaile onak direnak baina erlojuaren kontra ez hain onak. Beraz, horiek behintzat erasoak jo beharko dituzte bata bestearen atzetik. McGee, Julich, Rogers eta Moncoutie ere saiatu beharko dira, aldea murrizteko eta arratsaldean lasaiago ibili ahal izateko. Baina, esan bezala, gauza bat da sofan lasai dagoen ikusleak nahi duena, eta beste bat zuzendari eta karreristek nahi dutena.\nKontua da arrastian erabakiko dela itzulia, erlojuaren kontrakoan; eta faboritoek ez dute indarrik alferrik bota nahiko, jakinda 9 kilometroko bakarkakoan askoz ere min gehiago egin daitekeela 93 kilometroko lineako etapan baino. Beraz, beldur naiz txirrindulariak ez ote diren elkarri begira joango Oñatiraino, eta, behin Arantzazuko magalera helduta, ez ote den benetako borroka bertan hasiko, helmugatik hurbil.\nBeste kontu bat da eguraldiarena. Euriarekin, batzuk ez dira asko arriskatuko jaitsieretan. Denboraldi osoa dago aurretik, eta ziklisten esperantzak bizirik daude oraindik. Asko eta asko Girora begira daude, eta ez dute denboraldia pikutara bota nahi. Aitor Osak egoera hori aprobetxatu dezake, ausart jokatzen badu. Txirrindularitzan, ez dago gauza ederragorik liderra erasoa jotzen ikustea baino. Zoragarria izango litzateke.\nEta, esan bezala, arrastian, bakarkako erabakigarria. 9,3 kilometro Oñatiko kale eta auzoetatik. Diotenez, zirkuito teknikoa prestatu dute, ez hainbeste indarrean oinarritutakoa. Faboritoak? Buff... Iaz, Lazkaoko zirkuituan, aldeak oso-oso txikiak izan ziren: Julichek irabazi zuen, segundo bateko aldearekin bigarrenarekiko, eta aurten 20 segundora dago. Rogers hirugarren geratu zen, baina hau ere 20 segundora dago aurten. Menchov laugarren geratu zen (eta itzulia irabazi zuen), eta adi honekin, 7 segundora baino ez dago eta. David Etxebarria izan zen zortzigarren, eta orain 20 segundora dago. Eta horrela jarrai dezakegu.\nGauza bat argi dago: Aitor Osa izango da azkena irteten. Denen erreferentziak izango ditu. Jendea (eta milaka batzuk egongo dira Oñatin) berarekin dago. Indartsuena bera da. Maillot horia darama. Hegoak izango ditu.\nAupa Aitor, txapeldun!